Kandidat Republikanske stranke za predsednika SAD Donald Tramp ponovo je napao migrante, rekavši svojim pristalicama na skupu u Mejnu da bi Somalijcima i izbeglicama iz drugih "terorističkih zemalja" trebalo zabraniti ulazak u SAD.\n"Dopuštamo da u zemlju uđu ljudi iz terorističkih zemalja, kojima ne bi trebalo da bude dozvoljeno da uđu zato što jednostavno ne možete efikasno da ih proverite", istakao je Tramp, čija kampanja počiva na anti-imigracionim stavovima, prenela je agencija AFP.\n"Mi nemamo pojma ko su oni. To bi mogao da bude najveći trojanski konj svih vremena", rekao je američki milijarder i ponovio da će teroristi, uključujući pripadnike samozvane Islamske države, krišom ući u SAD kao izbeglice.\n"To je praksa koja mora da se zaustavi", naveo je Tramp.\nOn je ukazao na somalijsku migrantsku populaciju kao primer "hiljada izbeglica" koje su preplavile Mejn i druge savezne države i koji uzrokuju probleme.\nTramp je takođe pomenuo izbeglice, uglavnom iz zemalja sa muslimanskom većinom - Avganistana, Iraka, Maroka, Pakistana, Filipina, Somalije, Sirije, Uzbekistana i Jemena, koji su uhapšeni u SAD zbog izvršenja ili pretnje da će izvršiti nasilna dela, zbog učenja regruta kako da naprave bombe i drugih vrsta podrške terorističkim grupama.\n"Mi imamo posla sa životinjama", besno je istakao Tramp obraćajući se svojim pristalicama i dodao: "Hilari Klinton želi da u ovu zemlju dođu još stotine hiljada ljudi. Imaćemo problem kakav nikad nismo imali".


Biznis – Strana 3 – Lepe vesti ONLINE\nU Državnom data centru u Kragujevcu puštena je u rad prva Nacionalna platforma za veštačku inteligenciju u Srbiji. Platforma predstavlja superkompjuter poslednje generacije, visokih performansi, spreman da obradi ogromnu količinu…\nPrvi put će se neko srpsko jelo naći u ponudi kupcima u Japanu. U japanskim samoposlugama i drugim prodavnicama hrane od 3. decembra pojaviće se u prodaji gotovo jelo SRPSKA…\nSrpski Salto pravi najbolje kraft pivo na svetu\nSalto Stout, beogradske kraft pivare Salto, osvojilo je prvo mesto u kategoriji stout piva sa dodatkom ovsa, na globalnom takmičenju The World Beer Awards u Londonu, u konkurenciji više od…\nMomentum, dizajn studio uz Silicijumske doline, je tokom prethodnih 20 godina radio sa klijentima kao što su Facebook, Logitech, Adobe, Intel, MasterCard, Sony Playstation i mnogi drugi. HTEC Group, kompanija…\nČlanovi EKOF Case Study kluba Ekonomskog fakulteta u Beogradu pobedili su na globalnom finalu case study takmičenja „Cambridge Global Case Competition“ koje organizuje Cambridge Consulting Network (CCN). Nakon uspešne prve…\nLepe vesti za korisnike Xiaomi pametnih uređaja, u skorijoj budućnosti moći će da voze i automobile tog brenda! Kada se spomene kineska kompanija Xiaomi najčešće pomislimo na mobilne telefone. Na…\nLepe vesti i ohrabrujući momenti za domaću startap scenu. Online platforma IT poslova Joberty obezbedila je investiciju u ranoj fazi razvoja. Joberty, online platforma IT poslova koja povezuje poslodavce i…\nU Beogradu otvoren jedan od najsavremenijih tehnoloških kampusa\nLepe vesti za Beograd i Srbiju. Kompanija NCR otvorila je na 30.000 kvadrata najsavremeniji tehnološki kampus vredan 100 miliona dolara. Jedan od najsavremenijih tehnoloških kampusa u ovom delu Evrope otvoren…


"Raspad Jugoslavije okončati tamo gde je počeo, na Kosovu" - BIGportal.ba\n18 Januara, 2022 18 Januara, 2022 0123\nStrategija postepenog približavanja suprotstavljenih stavova i mišljenja putokaz je koji bi trebalo koristiti u rešavanju višedecenijskog spora Kosova i Srbije.\nDugoročno bi takav pristup doprineo stabilizaciji širom Zapadnog Balkana, piše danas Glas Amerike.\nTo su predlozi koje su u novoobjavljenom izveštaju “Od krize do približavanja – strategija za borbu protiv nestabilnosti na Balkanu na njenom izvoru”, predstavili Škola naprednih međunarodnih studija vašingtonskog Univerziteta Džons Hopkins i Vilson centar, koji je jedna od američkih prestižnih akademskih institucija.\nUmesto pritiska na strane koje iskazuju nespremnost priznavanja Kosova – izveštaj zagovara strategiju približavanja iliti konvergencije stavova tih zemalja sa većinskim pristupom koji zagovaraju Evropska unija i Severnoatlantska alijansa. To bi se, kako je navedeno, moglo ostvariti ukoliko bi Zapad definisao zajednički stav o Kosovu.\nOva teza zasnovana je na tvrdnji da napredak na Balkanu zavisi od toga prihvata li Srbija uspostavljanje poretka u regionu zasnovanog na zapadnim vrednostima. “U slučaju Srbije to zavisi od odnosa država koje nisu priznale Kosovo prema tom pitanju. Ukratko, evropske države koje to nisu učinile, kao i sa druge strane one koje jesu – ključ su regionalne stabilnosti”.\nTakođe, deo pažnje izveštaja usmeren je na napredovanje Kosova ka članstvu u NATO. “To bi doprinelo smanjenju broja država, čije je priznanje potrebno, na četiri. Time se izostavlja Kipar – država koja će se najmanje izvesno opredeliti za korak ka priznanju nezavisnosti Kosova. Istovremeno, u priču se uvodi Velika Britanija, država koja važi za jednu od značajnijih pristalica kosovske nezavisnosti. Ujedno, time se šalje i snažna odvraćajuća poruka ruskom i srpskom avanturizmu u regionu”, navodi se u izveštaju.\nTime bi Kosovo, kako ukazuju, umesto uporišta koje Rusija koristi za destabilizaciju, a Kina za širenje političkog uticaja, postalo brana etnoteritorijalnim aspiracijama i etnonacionalnim subverzijama koje promovišu Moskva i Peking. Takođe, kako su naveli, jačanje jedinstva unutar saveza zapadnih zemalja bio bi najbolji način da se testira spremnost Madjarske za promovisanje i zaštitu režima predsednika Srbije Aleksandra Vučića, koji je označen kao neliberalni, uključujući tu i mešanje Budimpešte u unutrašnja pitanja Bosne i Hercegovine. Ukazano je i da bi se bez prednosti i mogućnosti da sprovodi izolacionističku politiku nad Kosovom strateška kalkulacija Beograda promenila.


Partije oštro protiv vraćanja radne nedjelje – Portal Bar\nPartije oštro protiv…\nPartije oštro protiv vraćanja radne nedjelje\nVraćanju radne nedjelje protive se kako partije iz redova parlamentarne većine tako i opozicioni subjekti.\nTaj predlog sve češće se pominje u javnosti iz redova privrednika i udruženja, a pogotovo kako se bliži ljetnja sezona.\nPoslanica Pokreta za promjene Branka Bošnjak podsjetiila je da se ta partija vrlo aktivno zalagala za neradnu nedelju jer to je nešto što se u „normalnim“ državama podrazumijeva.\n“To ne smanjuje promet, jer ako imate potrebu za nečim vi ćete to obezbijediti tokom radne nedjelje, tako da ja ne vjerujem u pad prometa“, ocijenila je ona.\nA govoreći o ukidanju neradne nedjelje tokom ljetnje sezone, Bošnjak navodi bi se u određenim slučajevima mogli napraviti ustupci.\n“Što se tiče turističke sezone i samo u turističkim centrima, ali je pitanje šta je turistički centar, može se za neke male porodične biznise, razmisliti o nekom malo fleksibilnijem modelu, ali tržni centri i veliki megamarketi ne smiju biti uključeni. Takođe smatram da je nedopustivo da se zloupotrebljavaju benzinske stanice i da se tamo prodaju neki artikli kojima tamo nije mjesto. Dakle mi smo za neradnu nedelju, i za veliki oprez ako se bude tražilo rješenje kojim bi se pravili izuzeci tokom turističke sezone… “, navela je Bošnjak u izjavi za FOS.\nSlično razmišljaju u URA-i. Za tu partiju prihvatljiva je ideja da se mali porodični biznisi izuzmu iz neradne nedjelje, međutim – oštro “ne“ za vraćanje radne.\n“Za Građanski pokret URA neprihvatljivo je ukidanje neradne nedjelje iz razloga što između ostalog sva zvanična statistika na nivou Evrope pokazuje da crnogorski radnici ima najviše radnih sati u toku jedne nedjelje. Dakle neprihvatljiva je inicijativa poslodavaca i Privredne komore za ukidanje neradne nedjelje i kao partija zalagaćemo se da do toga ne dođe. Ono što za nas kao partiju jeste prihvatljivo da se dijalogom dođe do rješenja po kojem bi mali preduzetnici i porodične firme (koje su inače u podređenom položaju u odnosu na velike kompanije) izmjenama Zakona o unutrašnjoj trgovini dobili mogućnost rada nedjeljom“, kazali su iz URA-e za FOS.\nDemokrate, sa druge strane, oštro se protive objema opcijama:\n“Za Demokratsku Crnu Goru nije prihvatljivo ni uvođenje radne nedjelje, niti uvođenje radne nedjelje tokom ljetnje sezone. Naime, uz puno razumijevanje za poslodavce u situaciji COVID i finansijske krize, čvrsto vjerujemo da svaka porodica ima pravo na makar jedan zajednički dan u sedmici, a svaki radnik na neradnu nedjelju. Takođe, budući da je Crna Gora na putu integracije u Evropsku Uniju u kojoj se već ozbiljno raspravlja o uvođenju radnog vremena od trideset sati sedmično i četvorodnevne radne sedmice, ne možemo biti za ukidanje neradne nedjelje“, navodi se u izjavi Demokrata dostavljenoj FOS-u.\nKada su posrijedi opozicione partije, odgovor nismo dobili od najjačeg opozicionog subjekta Demokratske partije socijalista, međutim Socijaldemokrate i Bošnjačka stranka takođe ne bi podržale vraćanje radne nedjelje.\n“Neradna nedjelja, osim značaja koji ima za zaposlene i njihove porodice, predstavlja standard u većini najrazvijenijih svjetskih zemalja. Vjerujemo da su, uvođenjem neradne nedjelje, prava radnika u Crnoj Gori podignuta na veći nivo i da bi svaki pokušaj promjene te odluke predstavljao korak unazad. Uostalom, identičan stav koji smo iznijeli su, ne tako davno, imale i naše kolege iz Demokrata i SNP-a, pa čak i DF-a, tako da, ukoliko oni zadrže principijelnost po ovom pitanju, nije realno očekivati ukidanje neradne nedjelje. Na kraju, moramo istaći stav da je posebno važno, u ovim za poslodavce teškim i izazovnim vremenima zaštititi mikro, mali i srednji biznis, gdje se od države očekuje da u realno mogućoj mjeri prioritetno pruži podršku tom segmentu naše privrede, ali ne preko neradne nedjelje i ne preko leđa radnika“, naveo je u izjavi za FOS član predsjedništva Socijaldemokrata Nermin Bećirović.\nPoslanik BS Amer Smailović podsjetio je da je ta partija jedna od onih koje su podržale uvođenje neradne nedjelje.\n“Smatramo da zaposleni u trgovni imaju pravo na jedan slobodan dan. Vjerujem da je dosadašnja praksa pokazala da neradna nedjelja ima višestruki efekat. Zaposleni u trgovini taj dan koriste kako bi bili sa svojim porodicama i smatram da je to iskorak u odnosu na onu praksu koju smo imali ranije. Bošnjačkoj stranci je u vrhu vrijednosnih prioriteta zdrava porodica. Prava zaposlenih u svim oblastima, posebno u trgovini, moraju biti poštovana. U tom smislu, inspekcije imaju dodatnu odgovornost“, kazao je on za FOS.\nNavodi da razumiju da je korona izazvala ekonomsku krizu ali da radnička prava ne smiju biti ugrožena ni na koji način.\n“S druge strane, razumijemo i potrebu privrede, koja zahtijeva da se ukine nedjelja kao neradni dan. Koronavirus je proizveo dodatne troškove, bilježe svi pad poslovanja. Ipak, uvažavajući sve ove razloge, moramo biti svjesni da radnička prava, posebno onih zaposlenih u trgovini, ne smiju biti ugrožena ni na koji način. Mislim da sadašnji model, kada imamo situaciju da nedjeljom rade one prodavnice koje su neophodne za normalno funkcionisanje tog dana, mislim na kioske, benzinske pumpe, pekare, itd, to se pokazalo kao veoma dobra odluka i siguran sam da u tom pravcu treba nastaviti i u narednom periodu“, poručio je Smailović.\nUnija poslodavaca traži vraćanje, Ministarstvo ekonomskog razvoja razmatra(lo), za Uniju slobodnih sindikata neprihvatljivo\nU prethodnom periodu Unija poslodavaca u više navrata tražila je vraćanje radne nedjelje.\n‘’Svjedočimo da se veliki broj preduzetnika, mikro i malih preduzeća svakodnevno bori sa problemima drastičnog pada poslovnih aktivnosti, prihoda i likvidnosti, rastom dugovanja…, pri čemu njihov dalji opstanak dodatno otežava skoro nesmanjen obim obaveza prema državi i lokalnim samoupravama (fiskalni i parafiskalni nameti), zaposlenima, bankama, dobavljačima i dr. Sektor trgovine, kao naročito pogođen COVID-19 krizom i njenim posljedicama, bilježi značaj pad prihoda i praktično je doveden u situaciju da ne može izmirivati obaveze prema zaposlenima, dobavljačima i državi. UPCG podsjeća da je takvo stanje privrednih subjekata iz ovog sektora zapravo rezultat u uvođenja drastičnih mjera tokom trajanja pandemije (zabrane rada za ogroman broj privrednika iz te grane djelatnosti, a te mjere su trenutno na snazi u pojedinim primorskim opštinama), ograničenja radnog vremena i, posredno, propale turističke sezone’’, ukazali su nedavno iz Unije poslodavaca.\nSa druge strane Unija slobodnih sindikata oštro se protivi toj inicijativi, koja bi najviše pogodila zaposlene u trgovini. Oni su nedavno pokrenuli i peticiju protiv ukidanja neradne nedjelje.\nIz Unije su objasnili da se radi o sektoru u kome se najčešće krše radna prava, gdje zaposleni rade prekovremeno i gdje su uskraćeni za pravo na puni godišnji odmor i slobodne dane u toku sedmice i u vrijeme praznika.\nIz te radničke asocijacije su ukazali da ne postoje negativni ekonomski efekti za poslodavce, s obzirom da se trgovina sa nedjelje prelila na ostale dane u sedmici.\n„Svaka porodica ima pravo na jedan zajednički dan u sedmici. Osim toga, zaposleni u trgovini su na prvoj liniji odbrane protiv COVID-19 i ne smijemo njih i njihove porodice izlagati dodatnom riziku od obolijevanja“, dodali su iz USSCG.\nKrajem prošle godine ministar ekonomskog razvoja Jakov Milatović saopštio je da će predložiti Vladi da vrati radnu nedjelju.\n‘’Treba razmotriti ponovno uvođenje radne nedjelje, jer će se tako povećati privredna aktivnost, ali uz obavezno paralelno jačanje zaštite prava radnika’’, ocijenio je on.\nTa izjava naišla je na oštru reakciju javnosti, te je Milatović nekoliko dana nakon kasnije saopštio da je Vlada Crne Gore odustala od tog nauma.\n‘’Nakon diskusije sa kolegama na sjednici Vlade CG odlučeno je da se ideja o uvođenju radne nedjelje stavi po strani, sve dok se ne unaprijede uslovi da se prava radnika u potpunosti zaštite’’, poručio je Milatović.


Grubješić: Nema novih ni tajnih uslova od EU | Spor Srbije i Kosova, Eurointegracije | Al Jazeera Balkans\nGrubješić: Nema novih ni tajnih uslova od EU\nPotpredsjednica Vlade Srbije za evropske integracije smatra kako su 'konkretni rezultati postignuti'.\nGrubješić je naglasila da Srbija sarađuje sa svim državama u regiji i da ne vidi nijedan razlog da se to pitanje postavi kao uslov za datumEPA\nPotpredsjednica Vlade Srbije za evropske integracije Snežana Grubješić izjavila je kako vjeruje da će Evropska komisija na proljeće imati dovoljno argumenata da Vijeću EU-a preporuči otvaranje pregovora sa Srbijom i da postoje uvjeravanja svih koji odlučuju da nema novih, ni tajnih uslova za zvanični Beograd, prenosi Tanjug.\nNa pitanje da li ima dovoljno vremena za konkretne rezultate, jer će o tome koliko je Srbija učinila na normalizaciji odnosa sa Prištinom, u Briselu biti raspravljano na proljeće, rekla je da su „konkretni rezultati već postignuti i prepoznati“ i da je Vlada „pokazala odgovornost time što ne govori i radi jedno u Briselu, drugo u Beogradu, a treće na Jarinju“.\nKada je riječ o platformi za rješavanje kosovskog pitanja, Grubješić je rekla da „nije čula nikoga iz EU-a ko bi se toliko obrušio na platformu kao što to čine pojedini krugovi u Srbiji“.\n„Nekima je Kosovo i dalje poligon za sticanje jeftinih političkih poena, a neki su Kosovo odavno otpisali, pa ih ni ne interesuje šta piše u tom dokumentu“, rekla je potpredsjednica Vlade Srbije.\n„Nije tačno da platforma dovodi u pitanje nastavak evropskih integracija, kao što je na prvi pogled zaključio jedan od novih političkih lidera. Platforma jeste polazna osnova i daje predlog rešenja za kosovsko pitanje.“\nIstakla je, također, kako „ne odustajemo od legitimne zaštite naših sunarodnika na Kosovu, to niko ne može da osporava i zaštita preostalih Srba na Kosovu i njihovih prava jesu najvažnije teme u dijalogu sa Prištinom“.\nGrubješić je naglasila da Srbija sarađuje sa svim državama u regiji i da ne vidi nijedan razlog da se to pitanje postavi kao uslov za datum.\n„Naravno, prostora za unapređenje te saradnje ima, naročito u odnosima sa Hrvatskom, sa kojom postoji niz otvorenih pitanja koja opterećuju bilateralne odnose. O njima će se razgovarati i tragaće se za međusobno prihvatljivim rešenjima“, rekla je.


Prvu ligu Republike Srpske naredne sezone činiće 16 klubova, a Izvršni odbor Fudbalskog saveza Republike Srpske donio je odluku da plati troškove klubova za kotizaciju i službena lica u iznosu od 50 odsto, u svim rangovima takmičenja.\nTakođe, Prva liga će od narednog ciklusa prvi put u istoriji imati i sponzora, koji će zvanično biti saopšten u narednih sedam do 10 dana. Prvi čovjek saveza Vico Zeljković rekao je da je ovo istorijska odluka krovne kuće fudbala u Srpskoj, a govorio je i o narednim koracima.\n"Fudbalski savez Republike Srpske će u periodu od naredne četiri godine imati dva ključna zadatka. To je zadatak izgradnje terena sa vještačkom travom, gdje ćemo izaći sa projektom izgradnje 20 terena sa vještačkom travom u Republici Srpskoj, a drugi projekat je izgradnja i postavljanje rasvjete na 10 stadiona u Srpskoj", rekao je Zeljković.\nPored osam ekipa koje su u prethodnoj sezoni nastupale u najvišem rangu, i onih koje su to izborile osvajanjem prvih mjesta u drugim ligama, savez je popunu lige vršio na osnovu infrastrukturnih mogućnosti i tradicije klubova. Novina u odnosu na prošlu sezone je to što će svaki tim u protokolu morati da ima trojicu igrača mlađih od 21 godine, a dvojica će morati da budu u startnoj postavi. Drugi potpredsjednik Fudbalskog saveza Republike Srpske Milorad Lale najavio je i provjeru trenutne situacije u klubovima.\n"U saradnji sa generalnim sekretarom tokom naredne sedmice izvršićemo određene provjere klubova, koji iz ko zna kojih razloga tvrde da su u teškoj situaciji. Vidjećemo da li je to zaista tako ili je to naučeno. Nećemo ništa modifikovati kada je sistem takmičenja u pitanju, jer smatramo da je sistem od 15 puta 2 utakmice sasvim dovoljan za ovaj okvir takmičenja", izjavio je Lale.\nČelnici Fudbalskog saveza nadaju se da bi u dogledno vrijeme mogla da bude organizovana prijateljska utakmica između Republike Srpske i Srbije, a pregovori su već u toku. Početak naredne sezone zakazan je za osmi avgust.


Futsal: Evropsko prvenstvo 2016. - Pokazivač\nFutsal: Evropsko prvenstvo 2016.\nNaša najlepša dvorana u Srbiji, Kombank Arena, će nakon prvenstva Evrope u vaterpolu , biti domaćin još jednog velikog takmičenja. To takmičenje je Evropsko prvenstvo u futsalu, koje će se održati od (2-13. februara ) u Beogradu. Pored Arene, jedan broj utakmica bi trebalo da se odigra i u Pioniru.\nNa turniru će učestvovati 12 najkvalitetnijih reprezentacija Evrope. Titulu će braniti reprezentacija Italije, koja je pre dve godine trijumfovala u finalu protiv Rusije, rezultatom 3:1. Naši najbolji igrači malog fudbala , će igrati u grupi A zajedno sa reprezentacijom Slovenije i Portugala. U grupi B snage će odmeriti Španija, Ukrajiina i Mađarska. Skupinu C će sačinjavati ekipe Kazahstana, Hrvatske i Rusije , dok će poslednju grupu šampionata u Boegradu činiti Češka, Azerbejdžan i Italija. Najveći favorit za osvajanje prvenstva su momci iz Španije, koji su na ovo prvenstvo doputovali sa čak 36 članova delegacije. Pored toga sa njima je doputovao i specijalan kuvar koji će im spremati hranu tokom prvenstva , a koliko su ozbiljno shvatili ovaj šampionat govori i podatak da su zakupili termine za treniranje u još nekim halama u Beogradu .\nSatnica prvog dana :\n18h Srbija- Slovenija\n21h Španija- Mađarska\nPrethodni tekstPogled s Crvenog Čota: Abraševići… I deo\nSledeći tekstIz pradavnine: ‘BC’ by Johnny Hart


Alijin agent Osmica krije spisak mudžahedinskih meta u Srpskoj - Sputnjik Srbija\n14:48 20.06.2017 (osveženo 19:14 20.06.2017) Preuzmite kraći link\nGlavni obaveštajac Alije Izetbegovića koji sada vodi Obaveštajno-bezbednosnu agenciju (OBA) Bosne i Hercegovine, zaboravio je da obavesti RS o mogućim napadima u Banjaluci! Pripisuje mu se da je upravo on doveo mudžahedine u BiH.\nDa li je Banjaluka nova meta terorističkih napada? I ko sve „nedostaje“ na spisku potencijalnih meta? Mediji u regionu preneli su podatke koje navodno poseduje Obaveštajno-bezbednosna agencija Bosne i Hercegovine o mogućim terorističkim napadima u BiH sa akcentom na konzulate i predstavništva stranih ambasada i OHR.\nNa spisku se nalaze i kabinet i stan predsedavajućeg BiH Mladena Ivanića, kao i stan ministra spoljnih poslova Igora Crnatka. Na spisku nema nijedne institucije vezane za Republiku Srpsku, kao ni nekoga od rukovodstva RS, što je, po rečima stručnjaka za bezbednost Predraga Ćeranića, nelogično, a celu informaciju stavlja pod sumnju.\n„Dakle, ako je neko mogao da se nađe na meti, ili spisku terorista, onda su to prvenstveno institucije RS. U tom izveštaju OBA tako nešto se ne spominje, već niz nekih drugih objekata za koje nema logike da u Banjaluci budu više ugrožene od samih institucija i osoba koje su u vrhu vlasti RS, kao što je vlada ili institucija predsednika RS Milorada Dodika. Dakle, izostavljanje institucija i lica RS sa tog spiska unosi jednu sumnju u smislu dobrih namera onoga ko tu informaciju plasira u javnost“, smatra naš sagovornik.\nOn takođe podseća i da je OBA, inače, ista ona služba koja nije uspela da spreči napad u Potočarima na Aleksandra Vučića, niti da suzbije terorističke napade koji su se desili na teritoriji Federacije još 2015. U isto vreme, kaže da je veoma neobično da se ovakva informacija pojavi u medijima, a ne u nadležnim institucijama RS.\n„S obzirom na to da do Ministarstva unutrašnjih poslova RS nije stigla nikakva depeša iz OBA, kao i da su se informacije o mogućim napadima našle prvo u medijima, a ne u institucijama koje bi tu realno mogle da urade nešto da osujete moguće napade, sve nas to tera da se dodatno zamislimo. Takođe, tera nas i da zaključimo da su tako plasirane informacije više u domenu psiholoških i medijskih operacija, nego što su zasnovane na nekim čvrstim, realnim i operativnim znanjima koji se dele sa srodnim bezbednosnim agencijama. Ja bih tu informaciju smestio, dakle, u domen psiholoških operacija kao bi se postigli određeni efekti sa ciljem stvaranja zabrinjavajuće situacije koja se vezuje za RS“, uveren je Ćeranić.\nNaš sagovornik kaže i da mu sve ovo liči na stari scenario koji s vremena na vreme, pokušava da se sprovede, a za cilj ima da destabilizuje RS.\n„Urušavanje Srpske shodno željama onih kojima RS nije u srcu odvijalo bi se u nekoliko faza, od kojih bi prva bila organizovanje protesta na ulicama Banjaluke, čemu bi prethodilo stvaranje veštačkog nezadovoljstava. Cilj bi bio da se potkopaju institucije vlasti RS, posle čega bi usledili napadi sirijskih povratnika i na kraju bi tu morao da umeša NATO kako bi ’doneo mir i stabilnost‘, a znamo da je najbliža NATO baza na teritoriji Hrvatske, koja je članica ove alijanse“, objašnjava Ćeranić.\nNakon toga bi, dodaje, situacija koja se tiče RS bila veoma zabrinjavajuća.\n„Dakle, to je neki plan koji se povremeno podgreva iz centara moći kojima RS nije u srcu. Iz tog ugla, ja bih ovu informaciju posmatrao shodno onoj narodnoj poslovici ’ne gledaj šta ti se kaže, nego ko ti kaže‘“, objašnjava Ćeranić.\nA čovek koji se nalazi na vrhu Obaveštajno-bezbednosne agencije Bosne i Hercegovina, odakle je informacija o mogućim napadima u Banjaluci i plasirana, jeste Osman Mehmedagić, bivši telohranitelj Alije Izetbegovića.\nIzetbegović o pretnjama DAEŠ-a: Nit je islamska, nit je država\nOsmica, kako su ga tokom rata u BiH zvali, veoma je blizak sa porodicom Izetbegović, a svojevremeno je bio rukovodilac Odeljenja za tajno praćenje Agencije. Mehmedagić je bio pripadnik nekadašnje Službe državne bezbednosti SFRJ, a u ranim devedesetim radio je na osiguranju Predsedništva BiH, a kasnije kao pratilac prvog predsednika Predsedništva Republike Bosne i Hercegovine Alije Izetbegovića. Nezvanično, u političkim ali i međunarodnim krugovima, pregovori o njegovom imenovanju na čelo OBA trajali su dugo zbog ratne prošlosti, koja je sporna za zvaničnike u Republici Srpskoj. Pripisuje mu se da je bio glavna veza za dovođenje mudžahedina u BiH tokom rata. OBA, koju sada vodi, bezbednost je podigla, navodno, na najviši nivo.\nRepublika Srpska, Bosna i Hercegovina, napad, terorizam, Bosna i Hercegovina


Rusija na drugom mestu po izvozu tečnog prirodnog gasa u Evropu\nPrihodko je podsetio da će Rusija, polazeći od tekućih uslova na tržištu, kako se očekuje, ove godine održati pokazatelj po isporukama gasa gasovodom u Evropu na nivou rekordne 2018. godine.\n„Rusija je najveći i najpouzdaniji isporučilac ’plavog goriva‘ u Evropu. Prošle godine su isporuke ruskog gasa na evropsko tržište iznosile 201,9 milijardi kubnih metara. Uzimajući u obzir realnu situaciju u svetu i na tržištu, prognozira se da će 2019. godine oni biti blizu tog pokazatelja“, rekao je Prihodko.\n„Osim toga, po isporukama tečnog prirodnog gasa u zemlje EU Rusija takođe ulazi među lidere, zauzimajući drugo mesto nakon Katara“, dodao je on.


Osmanović: 'Srpski svet' je nacistička ideja\n19.07.2021 / 11:37 Politika - Reakcije\nŠef Kluba zastupnika SDA u Zastupničkom domu Parlamentarne skupštine Bosne i Hercegovine Adil Osmanović smatra da izjava ministra odbrane Srbije Aleksandra Vulina o „srpskom svetu“, u prisustvu predsjednika Srbije Aleksandra Vučića, potvrđuje da je u Srbiji na vlasti ista ideološka platforma kao i 90-ih godina.\nVučić kao funkcioner Šešeljevih radikala, i Vulin kao funkcioner JUL-a Mire Marković su aktivno učestvovali u političkim procesima iz 90-ih goidna, koji su doveli do krvavih ratova i zločina u BiH, Hrvatskoj i na Kosovu. Vučić nas je prije par godina uvjeravao da je napustio Šešeljeve ideje, ali činjenica je da svo vrijeme čuva živom ideju „srpskog sveta“, vodeći kao trbuhozborac uz sebe Vulina kao simbola te ideje iz 90-ih, navodi Osmanović u izjavi za javnost.\nPo njegovim riječima, „srpski svet“ je samo drugo ime za Veliku Srbiju, a riječ je o ideji koja odgovara nacističkoj ideji lebensrauma tj. „životnog prostora“.\n-Ideja o „ujedinjenju svih Nijemaca u jednu državu“ pobijeđena je i presuđena pred Nirnberškim tribunalom. Velikosrpska deja o ujedinjenju svih Srba presuđena je u Hagu, ali će biti uzrok nestabilnosti i prijetnja miru na Balkanu sve dok ne bude pobijedjena na terenu, navodi Osmanović.


Dešavanja iz proteklog vikenda – Borac\n„Inter Cars Slalom Banjaluka 2021. je uspješno završen, na veliko zadovoljstvo prije svega učesnika, gledaoca, sportskih funkcionera i na kraju sponzora te organizatora 🙂\nRekordan broj učesnika (85) je dokaz da auto sport ima odličnu perspektivu u BiH a mi ćemo svim srcem nastaviti davati doprinos razvoju i promociji.\nVeliko hvala svim vozačima, sportskim funkcionerima i sponzorima bez kojih ova manifestacija ne bi bila moguća.\nPrije svega, generalnom sponzoru Inter Cars BiH i ostalim SARAJEVO OSIGURANJE , Vitinka , Nektar pivo , GRID Studio , Vilux štamparija , Veldon CNC , AWB, Moja pekara.\nHvala sportskim auto klubovima na učestvovanju Auto Karting Klub „Magnum“ , Amkk Leotar Trebinje, Optima Motorsport Bijeljina , AKK Profesional Banja Luka , Amd Laktasi , AMSU Fanatik Pančevo , Sportski Auto Klub SPArK Tuzla , Amkk Borac , @ASK SG Racing, S.A.K. Komotin JAJCE , @EMM Jajce, HM Motorsport , AK Crankshaft , Amk Ilijaš“ navode iz Garage 78 Banja Luka, a mi iz AMKK Borac se zahvaljujemo organizatoru na uspješno organizovanom sportskom događaju, u kojem su učestvovali i vozači našeg kluba: Savan Tanasić, Lazar Ninković, Milan Drinić, Đurađ Kotur i Milan Kremenović.\nA ništa manje zanimljivo nije bilo ni na Avali, gdje se vozila brdska trka Nagrada Beograda Avala 2021, u kojoj su učešće uzeli i vozači iz RS i BiH, Goran Dojčinović i Armin Mujkanović.\nOba vozača su ostvarila odlične rezultate u svojim klasama. Aktuelni šampion u klasi E1-15 Goran Dojčinović sa Avale se vratio kao prvoplasirani u klasi 6, te je osvojio drugo mjesto u takmičenjima za Centralno-evropsku zonu, dok je i pored jake konkurencije u generalnom plasmanu ostvario 4. poziciju.\nOvim putem upućujemo čestitke i Arminu Mujkanoviću vozaču SAK Spark iz Tuzle za osvojeno prvo mjesto u klasi 7, dok može da se pohvali sa osvojenim 5. mjestom u takmučenju za Centralno-evropsku zonu, a u generalnom plasmanu završio je kao osmoplasirani.


N1 objavio lažnu vest da postoji Nacrt zakona o javnom informisanju - Ministarstvo kulture i informisanja\nN1 objavio lažnu vest da postoji Nacrt zakona o javnom informisanju\nMinistarstvo kulture i informisanja protestuje zbog objavljivanja lažne vesti na Televiziji N1 da je na sednici Radne grupe nacionalnog konventa o Evropskoj uniji za poglavlje 10 u martu ove godine raspravljano o Nacrtu zakona o javnom informisanju i traži da ta vest bude demantovana.\nOva informacija emitovana sinoć u vestima na Televiziji N1 potkrepljena je i izjavom predsednika Nezavisnog udruženja novinara Srbije Slaviše Lekića da su rešenja iz nepostojećeg nacrta „korak ili dva nazad u odnosu na prethodna zakonska rešenja.“\nMinistarstvo kulture i informisanja je u međuvremenu imalo uvid u dokument koji je od strane Televizije N1 i predsednika NUNS-a proglašen Nacrtom zakona o javnom informisanju. Iz tog dokumenta se jasno vidi da je reč o jednoj od verzija Nacrta iz 2013. godine, koji je bitno promenjen i unapređen donošenjem Zakona o javnom informisanju i medijima iz 2014. godine.\nDa su novinari N1 i predsednik NUNS-a postupali sa dužnom novinarskom pažnjom, odnosno da su pročitali dokument na koji se pozivaju, bilo bi im jasno, na primer iz člana 145, da se radi o aktu koji je sačinjen pre 2014.godine. Ministarstvo kulture i informisanja je iznenađeno ovolikom površnošću, neznanjem i neprofesionalizmom.\nSvi poslovi vezani za unapređenje medijskog zakonodavstva biti otvoreni i javni. Neće se ponoviti praksa iz 2009.godine, kada je NUNS dao pokriće za donošenje antievropskog medijskog zakona koji je Ustavni sud Srbije proglasio neustavnim.\nMinistarstvu predstoji donošenje Strategije razvoja javnog informisanja do 2022.godine. Taj dokument pisaće se u saradnji sa reprezentativnim novinarskim i medijskim udruženjima. Bez saradnje sa strukom neće se menjati ni postojeći Zakon o javnom informisanju.\nDržavni sekretar za informisanje


ZA STIPENDIRANJE STUDENATA PRIPREMILI 173.000 KM: VEĆINA VEĆ PRIPREMILA POTREBNU DOKUMENTACIJU | Hayat.ba\nZA STIPENDIRANJE STUDENATA PRIPREMILI 173.000 KM: VEĆINA VEĆ PRIPREMILA POTREBNU DOKUMENTACIJU\nKonkursna procedura za dodjelu stipendija studentima s područja Bosanskopodrinjskog kantona (BPK) Goražde bit će okončana u narednih 15 dana, a kriteriji su ostali isti kao i prethodne godine - potvrdio je ministar za obrazovanje, mlade, nauku, kulturu i sport BPK-a Arman Bešlija.\nNaglasio je da je saglasnost na Kriterije za dodjelu studentskih stipendija redovnim studentima I i II ciklusa studija za 2020/21. studijsku godinu, koje je predložilo resorno ministarstvo, na posljednjoj sjednici dala kantonalna Vlada.\nKonkurs za stipendije morao je sačekati usvajanje Budžeta BPK za ovu godinu u kojem su u ovu svrhu planirana finansijska sredstva u iznosu od 173.000 KM, a raspon stipendija koje će biti dodjeljene kreće se od 130 do 190 KM. Proceduralno, mi ćemo to brzo provesti, a i sami studenti su već u pripravnosti i čekaju poziv. Prema informacijama s kojim ministarstvo raspolaže, većina njih pripremila je potrebnu dokumentaciju” – kazao je Bešlija.\nNaglasio je da u bodovanju studenata koji apliciraju za dodjelu stipendija, učestvuju i njihovi predstavnici.\nU prošloj studijskoj godini uveli smo praksu da i predstavnici studenata učestvuju u komisijama za bodovanje, tako da su i sami studenti uključeni u cijeli proces. Nadamo se da će, po okončanju konkursne procedure, ministarstvo za finansije imati senzibilnosti da isplati više stipendija odjednom, jer već se bliži kraj ove studijske godine“ – kazao je ministar Bešlija.\nKada je riječ o obrazovnom procesu, uzimajući u obzir nepovoljnu epidemiološku situaciju na području BPK-a, resorni ministar naglasio je da se u svim školama provode mjere i da se nastavni plan i proces još uvijek odvija neometano te da sve obrazovne ustanove imaju krizne planove koje će primjenjivati ukoliko za to bude potrebe, piše FENA.


Noć u Beogradu: Dve saobraćajke, jedna osoba povređena – Nadlanu.com\nObjavljeno 17. jan 2014. / 08:18:04\nMladić star oko 25 godina je u udesu oko 20.20 sati, na auto-putu kod “Laste”, u smeru ka centru Beograda, zadobio povrede glave i nosa i istezanje vrata, a prevezen je u Urgentni centar, rekla je Macura.\nSaobraćajni udes se dogodio i oko 03.20 sati na Trošarini kod okretnice tramvaja na liniji 9, ali je muškarac star oko 50 godina bio bez vidljivih povreda i odbio je transport u bolnicu, istakla je portparol Hitne pomoći.\nHitna pomoć je tokom noći u Beogradu obavila 108 intervencija od kojih 14 na javnim mestima, precizirala je Macura i dodala da su se lekarima najčešće obraćale osobe sa hipertenzijom, astmatičari i srčani bolesnici.\nPortparol Hitne pomoći je savetovala oprez u saobraćaju, uzimanje doručka i vitamina i da je potrebno čuvati se respiratornih virusnih infekcija.\nbeogradhitna pomoćnada macuranoćpovre?enisaobraćajni udes\nDanas sunčano, temperatura do neverovatnih 16 stepeni


Rožaje: Nastavljena investiciona aktivnost – počela izgradnja mosta preko Ibra\nNaslovnica Južni Sandžak Rožaje Rožaje: Nastavljena investiciona aktivnost – počela izgradnja mosta preko Ibra\nRožaje – Ovih dana je počela izgranja mosta preko Ibra u okviru ovogodišnjeg Programa investicija, u rožajskom prigradskom naselju Nokići koji će ovo naselje, ali i Suho polje, povezati sa magistralnim putem i dalje sa opštinskim centrom.\nPrema riječima Arbina Kalača, sekretara sekretarijata za uređenje prostora, zaštitu životne sredine i komunalne poslove, u pitanju je projekat predračunske vrijednosti od oko 20.000 eura koji se finansira iz kapitalnog budžeta opštine.\n– Novi most od tvrdog materijala sa pristupnim saobraćajnicama se radi na mjestu gdje je ranije postojao improvizovani prelaz preko Ibra, koji je plahovita rijeka odnijela prošle godine tako da su mještani sa ovog područja bili prinuđeni da koriste zaobilazni put da bi došli do grada. Trenutno se radi obaloutvrdni zid, nakon čega će biti postavljena montažna konstrukcija koja će povezivati obale Ibra – rekao je Kalač.\nOn je kazao da je planirano da most bude završen i stavljen u funkciju do kraja narednog mjeseca.


BalkanMagazin :: Nova crkva u Grošnici\nNova crkva u Grošnici\nčetvrtak, 14. jun 2012 14:51\nObnavlja se pravoslavni hram na mestu nekadašnje crkve-brvnare\nMeštani zaseoka Crkvine u selu Grošnica kod Kragujevca, podigli su crkvu za nedelju dana gradnje, sa majstorima i na mobu.\nNova crkva, u žitu, snimljena sa oltarske strane\nCrkva je podignuta na temeljima starijih hramova za koje se može pouzdano tvrditi da su iz srednjeg veka a možda i stariji. Prethodna istraživanja crkvišta obavili su stručnjaci Zavoda za zaštitu spomenika kulture iz Kragujevca. U gornjem sloju pronadjeni su grobovi i nadgrobne ploče iz turskog doba a ostaje da se daljim istraživanjima utvrdi potpuna istorija ovog mesta.\nObnovljeni temelj crkve, u jesen prošle godine, pre podizanja novog hrama\nDo pre četiri decenije na tom mestu nalazila se crkva – brvnara, obnovljena tokom Drugog svetskog rata. Veoma široki kameni temelji u dva arheološka sloja, nagoveštavaju značajnu starost prvobitnih crkava.\nU materijalu iz temelja pronađeni su delovi opeke iz vizantijskog doba za koje se pretpostavlja da su doneti sa obližnjeg nalazišta Gradina na obronku Gledićkih planina gde su, uglavnom neistraženi, ostaci utvrđenog grada iz prvih vekova Vizantije.


Odnosi Srbije i zapada uzdrmani sukobom oko ICG-a | Institute for War and Peace Reporting\nOdnosi Srbije i zapada uzdrmani sukobom oko ICG-a\nPosle najnovijeg diplomatskog spora medjunarodna zajednica bi mogla biti znatno opreznija u daljim odnosima sa Srbijom.\nIzgleda da je medeni mesec izmedju medjunarodne zajednice i srspke vlade, koji je zapoceo poboljsanjem odnosa u periodu posle ubistva Zorana Djindjica, konacno priveden kraju.\nBeogradske vlasti pokusale su 4. jula da proteraju Dzejmsa Lajona, direktora odeljenja Medjunarodne krizne grupe, ICG, za Srbiju i Crnu Goru. Ovaj potez je pokazao da su odnosi pali na najnizu tacku u nekoliko poslednjih meseci.\nLajon, americki drzavljanin, izjavio je za medije da je srpska policija odbila da mu produzi vizu i obavestila ga da mora napustiti zemlju u roku od tri dana.\nIpak, dva dana kasnije, posle snaznog pritiska medjunarodne zajednice, vlasti su odlucile da mu vizu ipak produze.\nLajon je izjavio da nije upucen u razloge koji se nalaze u pozadini ove pretnje, ali je dodao da bi po sredi mogao biti ocekivani izvestaj ICG-a o dogadjajima koji su usledili posle ubistva premijera Djindjica u martu ove godine.\nOn je rekao se u izvestaju navode imena pojedinaca koji su za vreme Milosevicevog rezima prikupli veliko bogatstvo, a potom uspeli da se stave pod zastitu politickih struktura uspostavljenih posle 5.oktobra 2000.\n"Ovi ljudi... finansiraju vodece politicke partije, kako opozicione tako i one na vlasti", izjavio je Lajon, dodajuci da se u izvestaju spominju i "neki od vlasnika medijskih kompanija, kao i pojedinci koji vode firme za uvoz i izvoz."\n"Pretnja mojim izbacivanjem pokazuje koliko je snazan uticaj ovog finansijskog lobija unutar drzavnih struktura - i koliko se on oseca ugrozenim radom ICG-a", dodao je Lajon.\nNaglasio je da navodni preokret - kada su se vlasti slozile da mu odobre jednogodisnju vizu - nije rezultat nikakvog kompromisa. "Izvestaj nece biti publikovan u ponedeljak, kao sto je prvobitno najavljeno, vec nekoliko dana kasnije - ali iskljucivo iz tehnickih i urednickih razloga", istakao je Lajon.\nU medjuvremenu, srpska vlada se trudila da citavom dogadjaju prida sto manji znacaj. Premijer Zoran Zivkovic opisao je to kao "administrativni problem ", govoreci medijima da je Lajon "do sada bio registrovan kao poslovni covek, ali nije uspeo da dostavi bilo kakve dokaze da se ovde bavi biznisom."\nIpak, jedan strani diplomata - koji je zahtevao da ostane anoniman - izjavio je za IWPR da je akcija protiv Lajona bila politicki motivisana.\nTakodje je rekao da su visoki zvanicnici promenili stav prema Lajonu kada su visoki funkvioner Evropske unije Kris Paten i nekoliko najuticajnijih diplomatskih predstavnika u Beogradu izvrsili pritisak na njih.\nNaveo je da su to bili Vilijam Montgomeri, Carls Kroford i Gabriel Keler - ambasadori SAD, Ujedinjenog Kraljevstva i Francuske - kao i sef beogradske kancelarije Organizacije za evropsku bezbednost i saradnju Mauricio Masari.\nAnaliticari u Beogradu veruju da afera sa Lajonom nece biti dovoljna da navede medjunarodnu zajednicu da uskrati podrsku Djindjicevom nasledniku Zivkovicu i Demokratskoj opoziciji Srbije, DOS, koaliciji koju on predvodi.\nAli, moglo bi se tvrditi da su bilateralni odnosi ugrozeni delovanjem takozvane "konfliktne frakcije" unutars srpske vlade, koja se navodno protivi kompromisima u ovakvim sukobima.\nOvu frakciju cini neformalna grupa politicara, uticajnih poslovnih ljudi i mocnih vlasnika medija, koje predvode bliski saradnici ubijenog premijera. Zapadne diplomate o njima cesto govore kao o "klubu poslovnih ljudi", zbog njihovih finansijskih angazmana i cesto kontroverznog nacina na koji kontrolisu ekonomiju zemlje.\n"Klub poslovnih ljudi" po prvi put je dospeo u centar paznje posle ubistva Djindjica, kada su mnogi dosli do zakljucka da ova grupa koristi vanredno stanje da bi se "obracunala" sa svojim politickim protivnicima.\nOdnosi sa Zapadom poceli su da se pogorsavaju 24.juna, kada se americki ambasador Vilijam Montgomeri umesao u dugotrajni sukob izmedju vlade i srpskih medija.\nAmbasador je posetio bedogradski nedeljnik NIN, jednu od desetak srpskih firmi koje je sef vladinog biroa za komunikacije Vladimir Popovic Beba optuzio za klevetu. NIN je objavio clanak u kojem se tvrdi da je Popovic navodno vrsio pritisak na medije, i da su SAD zahtevale od Djindjica da ga smeni.\nMontgomeri je sokirao srpsku vladu kada je izjavio da mu je Djindjic licno rekao da je njegov sef biroa za komunikacije pokrenuo kampanju protiv Verana Matica, glavnog urednika RTV B92 - medijske kuce poznate po konzistentnom suprotstavljanju Slobodanu Milosevicu.\nAmbasador je takodje izjavio da je navodnu kampanju protiv Matica orkestrirala mocna organizacija TV Pink, koja je nekada bila Milosevicev saveznik, a sada radi za njegove protivnike.\nOve izjave izazvale su buru reakcija u Beogradu, a potpredsednik srpske vlade Zarko Korac izjavio je nekoliko dana kasnije za dnevnik "Blic" da su Montgomerijeve opaske bile "neprimerene".\n"Ambasador Srbije i Crne Gore u SAD ne bi otisao kod (predsednika Dzordza W.) Busa da zahteva da njegov portparol bude smenjen zbog neprimerenog ponasanja prema novinarima", izjavio je potpredsednik Korac.\nVeruje se da je ovaj incident doveo do sukoba oko Lajonove vize.\n"Posto bi ipak bilo preterano proterati Montgromerija, sef ICG-a u Beogradu izabran je kao zalogaj koji bi se mogao progutati", izjavio je jedan zapadni diplomata za IWPR.\nI pored toga sto je Popovic podneo ostavku 4.jula, sve siri jaz izmedju srpske vlade i Montgomerija bio je evidentan i iz cinjenice da niko od pripadnika takozvane "konfliktne frakcije" nije prisustvovao prijemu organizovanom povodom Dana nezavisnosti u ambasadi SAD.\nZivkovic je izjavio za TV BK da prijemu nije prisustvovao iz "licnih razloga".\nMnogi analiticari veruju da ovaj incident ne oznacava fundamentalnu promenu u odnosima - mada odnosi nece biti tako srdacni kao posle Djindjicevog ubistva.\nDjordje Vukadinovic, glavni urednik magazina "Nova srpska politicka misao", rekao je za IWPR: "Stranci su izrazili snaznu podrsku akcijama (vlade) - i gledali kroz prste na krsenja zakona i zloupotrebe do kojih je dolazilo u isto vreme."\nOn je izjavio za IWPR da veruje da medjunarodna zajednica nije okrenula ledja DOS-u, vec samo podstice premijera da delimicno promeni svoju poziciju. "Zapad jednostavno pokazuje da Zivkovic treba da resi personalne probleme u sopstvenoj vladi", tvrdi Vukadinovic.\nAli, diplomatski izvori IWPR-a navode da ce Zapad od sada zauzimati oprezniji stav prema Srbiji, jer se reformski proces "nije odvijao tako dobro kao sto je to prezentovano spoljasnjem svetu".


„Beograd- Mihailov grad“ - besplatan kulturni program edukacije dece i mladih - MediaSfera\nU utorak 12. juna 2018. godine, Zadužbina „Dositej Obradović“ u saradnji sa Muzejom grada Beograda i Konakom kneginje Ljubice ostvarila je dvočasovni program za decu i mlade „Beograd – Mihailov grad“ – upoznavanje razvoja kulture grada Beograda od oslobađanja od otomanske imperije do današnjih dana, kroz oživlјavanje priča iz svakodnevnog života tadašnjeg beogradskog stanovništva.\nU programu su učestvovali učenici i nastavnici Osnovne škole „Vojvoda Mišić“ iz Beograda koji su svojim nadahnućem, stvaralaštvom i lepotom umetničkog izraza oživeli jednu epohu i priredili pravi stvaralački vremeplov.\nPažlјivo odabrani tematski sadržaji i raznovrsne aktivnosti (izrada kostima, nakita, ličnih stvari, ordenja, mačeva, maketa) vodila nas je u svet uzbudlјive epohe, drugu polovinu devetnaestog veka, kada je Beograd otvorio vrata ka novoj kulturnoj stvarnosti, a knez Mihailo Obrenović, u datom trenutku postao nosilac ideja, vrednosti, istorijskih i političkih odluka koje su usmerile Srbiju ka sjedinjavanju sa tadašnjim evropskim kulturnim prostorom.\nPod svodovima Konaka uz kompozicije Kornelija Stankovića, Šopena, Štrausa i drugih predstavnika romantizma oživeli smo igre i plesove tadašnje Evrope koje su svoj snažan uticaj imale i u našoj prestonici.\n„Kada su posle primanja grada topovi na beogradskom gradu i zvona beogradskim crkvama objavili, da je Beograd slobodan srpski grad, ponesen velikon narodnom radošću, Stojan Živković se, pred svojom radnjom, „Tri košnice“ na Terazijskom sokaku, popeo na jedno bure, raširio je ruke i sakuplјenoj omladini oko sebe uzviknuo je: „Deco, slavnog serbskog naroda, čuvajte naš herojski beli grad, branite ga uvek od njegovih dušmana i budite dostojni njegove istoričeske slave. To vam je amanet nas, stari, koji odlazimo sa ovih kratkih životnih staza“, Poleksija D. Dimitrijević-Stošić (Aprilske svečanosti 1867. godine)\nKnez Mihailo Obrenović III, jedan je od omilјenijih vladara u istoriji srpskog naroda, jedinstven po tome da u glavnom gradu ima svoje utvrđeno mesto, kuću iz detinjstva, ulicu, pozorište, spomenik i crkvu, odnosno, grob gde i danas počiva, odolevši brojnim ratovima i razaranjima, burnoj istoriji, smenama vladara, država i ideologija. U svim tim godinama, knez Mihailo ostaje na istom mestu, uvek uz svoj grad i narod, da čuva i podseća na činjenicu da je pre 150 godina, uz ogroman trud i zalaganje njegovih prethodnika, odredio novi pravac razvoja kulturnog identiteta grada Beograda i Srbije, koji je oblikovo i nas koji živimo u modernom Beogradu.\nKulturnastvarnost grada Beograda, od tog vremena, postaje bogatija za još jednu dimenziju u kulturi, koja počiva na novovekovnim kulturnim idealima Zapadne i srednje Evrope koje prihvata srpska kultura, na idealima racionalnosti, modernosti i prosvećenosti. Ta dimenzija, između ostalog, naglašava slobodu ličnosti, stvaralaštvo, kreativnost i negovanje različitosti duhovnog i kulturnog izraza.\nProgram, pod imenom „Beograd-Mihailov grad“ ima cilј da kulturnim i umetničkim sadržajima i aktivnostima osveži sećanja na ličnost i delo Mihaila Obrenovića, i njegov doprinos u postavlјanju temelјa evropskog identiteta gradu Beogradu, u periodu stvaranja moderne srpske države.\nTagoviradionica Zadužbina „Dositej Obradović“ „Beograd – Mihailov grad“ .


Općinski načelnik potpisao ugovore sa deset porodica o dodjeli placeva za izgradnju kuća – Općina Kalesija\nOpćinski načelnik Sead Džafić danas je u kabinetu potpisao ugovore sa deset porodica kojima su kuće uništene u poplavama i klizištima 2014.godine o dodjeli placeva u Memićima gdje će graditi nove stambene objekte.\nRiječ je o zemljištu čiju kupovinu sa 26.134 KM je finansirala Općina Kalesija, dok će stambene jedinice graditi UNDP čija vrijednost se procjenjuje na preko 300.000 KM.\nOvo je za nas novogodišnji paket od načelnika, on je jedini imao za nas sluha i ono što nam je obećao sve je završio, rekao je prilikom potpisivanja ugovora Refik Zejnilović iz Paraća kojem je stambeni objekat stradao u klizištima 2014.godine.\nZejnilović se zahvalio načelniku na svemu što je učinio da konačno krene gradnja objekta gdje će on sa članovima svoje porodice u budućnosti boraviti.\nPrema riječima općinskog načelnika Seada Džafića nakon potpisivanja ugovora uslijedit će potpisivanje potrebne papirologije i izdavanje građevinskih i drugih dozvola kako bi naredne godine kada vrijeme dozvoli UNDP krenuo sa izgradnjom stambenih objekata koji će u 2019.godini biti useljivi.\nPotpisivanjem ugovora placevi su dodijeljeni:\nHasan (Halil) Bureković\nAvdo (Ahmet) Zejnilović\nEnver (Abdurahman) Salčinović\nAvdo (Sulejman) Ikanović\nRefik (Ibro) Zejnilović\nRešid (Hasan) Karić\nSulejman (Ibro) Zejnilović\nFatima (Ibro) Hercegovac\nMirsad (Himzo) Mujkanović\nHajrudin (Mevludin) Avdić\nPrevious\tKalesijce će u Novu godinu uvesti Ilda Šaulić u toku dana predstava za djecu i podjela paketića\nNext\tOpćina Kalesija finansirala uređenje dijela šehidskog mezarja u Hemlijašima


RTCG - Radio Televizija Crne Gore - Nacionalni javni servis :: Ekonomija :: Bolje sestre žrtva vađenja šljunka iz Morače\n25. 10. 2021. 07:40 >> 07:41 1\nTo je za Dnevne kazao prof. dr Zoran Stevanović, jedan od svjetski najvećih stručnjaka u oblasti hidrogeologije, šef Centra za hidrogeologiju karsta na Rudarsko-geološkom fakultetu u Beogradu, koji je zavrijedio nagrade univerziteta u Italiji i SAD, te UNESCO centra u Kini.\n"Upravo su u toku dugo očekivana istraživanja koja treba da daju preciznije odgovore na ovo pitanje. Po svemu, nekontrolisano odnosno prekomjerno vađenje šljunka jeste osnovni uzrok, moguće ne i isključivi. Dokaza je više. Prije svega, spušteno je korito Morače za nekoliko metara, čime je njen tok ubrzan i smanjeno prihranjivanje priobalnih podzemnih voda u Grbavcima. Drugo, dokazano je opadanje nivoa vode u kopanim bunarima u Grbavcima za više od tri metra, a mnogi su i presušili u odnosu na period prije eksploatacije šljunka i otvaranja izvorišta. Treće, opitom trasiranja dokazana je veza podzemnih voda u Grbavcima sa vodama izvorišta Bolje sestre. Dakle, Morača nema direktni kontakt sa vodama izvorišta Bolje sestre, ali ima sa podzemnim vodama aluvijalne ravni u Grbavcima, a time indirektno i sa vodama izvorišta", kazao je Stevanović.\nOn je dodao da je na negative posljedice eksploatacije šljunka Regionalni vodovod Crnogorsko primorje ukazivao već godinama unazad, ali se situacija nažalost nije popravljala.\n"Naprotiv, pad izdašnosti Boljih sestara se nastavio, dostižući kulminaciju u 2020, koja je srećom zbog pandemije prošla bez uobičajene ljetnje potrošnje", kazao je Stevanović.\nZabilježen znatan pad izdašnosti izvorišta Bolje sestre\n20:02 Primili 45 prijava radnika,


Vesić: Socijalni stanovi u Ovči gotovi do kraja novembra - Jedinica za upravljanje projektom / Project Implementation Unit\nPonedeljak, 19. jun, 2017.\nGradski menadžer Goran Vesić obišao je danas, u društvu direktorke Jedinice za upravljanje projektima u javnom sektoru d.o.o. Beograd Vesne Vandić, radove na izgradnji socijalnih stanova u Ovči. Na sedam hektara površine biće izgrađeno ukupno oko 1.000 stanova za izbeglice i interno raseljena lica, ali će biti i socijalnih stanova.\n„Stanovi su namenjeni interno raseljenim licima sa Kosova i Metohije, kao i izbeglicama sa prostora bivše Jugoslavije. Tako ćemo dati doprinos da ovi ljudi konačno dobiju svoj dom i mir. Vrednost projekta je 6,7 miliona evra, od čega 4,7 daje Savet Evrope preko svoje banke, odnosno preko Jedinice za upravljanje projektima Vlade Republike Srbije, a oko dva miliona evra daje Grad Beograd" rekao je Vesić.\n„Na ovih sedam hektara planirana je izgradnja još 770, pa će konačan broj biti oko 1.000 stanova za izbeglice, interno raseljena lica, ali će biti i socijalnih stanova. Zbog velikog broja ljudi koji će živeti ovde, predviđena je izgradnja škole i vrtića. Sekretarijat za investicije priprema tender za izgradnju vrtića kapaciteta 150 mesta, a pored toga biće izgrađena kuhinja koja će snabdevati hranom sve vrtiće na levoj obali Dunava. Kuhinja će biti u mogućnosti da pripremi 2.500 obroka dnevno, čime će biti rešen problem snabdevanja hranom svih vrtića na ovoj obali Dunava. Kada je škola u pitanju, predviđeno je da bude mesta za 400 do 500 đaka. Grad Beograd je sopstvenim sredstvima finansirao izgradnju sva tri objekta – vrtića, škole i kuhinje" precizirao je Vesić.\nOn je dodao da će izgradnjom ovih objekata zaživeti ovaj deo Beograda, a zbog Pupinovog mosta i obilaznice imaće i dobru vezu i prohodnost prema drugim delovima grada.\n„Očekuje nas, takođe, izgradnja mosta kod Ade Huje i pristupnih saobraćajnica na unutrašnjem magistralnom prstenu, što je dokaz da ljudi koji ovde budu stanovali neće živeti u zapostavljenom delu grada. Dobra saobraćajna veza, uz kvalitetno izgrađene stanove, od podnog grejanja do izolacije po evropskim standardima, predstavlja doprinos Grada Beograda i Republike Srbije da ljudi koji su ostali bez krova nad glavom, konačno posle više decenija ostvare svoja prava" zaključio je Vesić i zahvalio izvođaču radova „Zlatibor gradnji”, Sekretarijatu za investicije, Jedinici za upravljanje projektima, kao i Saobraćajnom institutu CIP.


Danas protest zbog hapšenja saboraca | 058.ba\nSRNA - 04. marta 2015.\t058.ba\nROGATICA – Boračka organizacija opštine Rogatica organizovaće danas u ovom gradu miran protest zbog hapšenja pet bivših pripadnika Rogatičke brigade Vojske Republike Srpske /VRS/, koje Tužilaštvo BiH sumnjiči za ratne zločine.\nIz rogatičke Boračke organizacije izrazili su protest zbog učestalih akcija hapšenja demobilisanih pripadnika Rogatičke brigade VRS i načina na koji je to izvršeno.\nBoračka organizacija zahtijeva od nadležnih pravosudnih organa da demobilisani borci ne budu hapšeni na kućnom pragu, gdje traume doživljavaju njihove porodice, već da budu pozivani redovnim sudskim putem, kao i ostali građani.\n„Nije nam namjera da ocjenjujemo rada Tužilaštva i Posebnog odjeljenja za ratne zločine Suda BiH, ali primjećujemo da je broj naših saboraca protiv kojih se vode sudski postupci pred pravosudnim institucijama neobično veliki“, navodi se u saopštenju.\nIz Boračke organizaciju navode da su poznati brojni primjeri da su pripadnici tzv. Armije BiH počinili ratne zločine nad civilima srpske nacionalnosti na području opštine Rogatica.\n„Postoje živi svjedoci i materijalni dokazi da su ovi zločini počinjeni, ali pravosudni organi u BiH su inertni i neažurni za razliku od predmeta protiv naših saboraca“, navodi se u saopštenju.\nPripadnici Agencije za istrage i zaštitu BiH /Sipa/ uhapsili su juče na području Rogatice Božidara Perišića, Vinka Zoranovića, Dragana Lubardu, Zorana Ilića i Milisava Ikonića zbog sumnje da su počinili ratne zločine nad Bošnjacima iz rogatičkog naselja Gračanica.\nUhapšeni će danas biti predati Tužilaštvu BiH, nakon što nad njima bude izvršena kriminalistička obrada, saopšteno je jutros iz Sipe.\nDanašnji protest zbog hapšenja petorice nekadašnjih srpskih boraca zakazan je u 15.30 časova ispred bioskopske sale u Rogatici.\nOznake: Borаčkа orgаnizаcijа, protesti, SIPA


Mere obezbeđivanja na istom nivou kao i na aerodromima EU, Foto: Profimedia, Dragana Udovičić\nObjavljeno: 28.01.2020. 19:50h\nKako je Direktorat civilnog vazduhoplovstva Srbije saopštio, mere obezbeđivanja u vazduhoplovstvu koje se primenjuju na aerodromu "Nikola Tesla" u Beogradu su na istom nivou kao i na aerodromima EU. Time je napravljen prvi korak ka olakšavanju protoka putnika, prtljaga, robe i pošte sa aerodroma "Nikola Tesla", od čega će korist imati putnici, nacionalni avio-prevoznik Er Srbija, operater aerodroma "Belgrade Airport", kao i vazduhoplovna industrija u celini.\nTo bi značilo da se putnici, njihov ručni i predati prtljag, kao i robne i poštanske pošiljke koji sa aerodroma "Nikola Tesla" dolaze u EU neće ponovo podvrgavati kontrolama obezbeđivanja prilikom transfera sa tih aerodroma. Isto se odnosi i na putnike koji sa EU aerodroma dolaze na aerodrom "Nikola Tesla" i sa njega nastavljaju putovanje ka drugim destinacijama.\nU saopštenju se dodaje da je Evropska komisija, nakon neposredne provere koju je u oktobru 2018. godine obavio ekspertski tim EU i sprovedenih procedura odobravanja, donela pozitivnu odluku o zahtevu Srbije za prepoznavanje ekvivalentnosti mera obezbeđivanja u vazduhoplovstvu. Postignuti rezultat je saradnja Direktorata civilnog vazduhoplovstva sa svim nadležnim državnim organima i vazduhoplovnim subjektima koji su zaduženi za primenu mera obezbeđivanja u vazduhoplovstvu.\nAerodromAerodrom Nikola TeslaEUEvropska unijaEr SrbijaBezbednost


Izložba o Konstantinu Velikom u Banjaluci Izložba o Konstantinu Velikom u Banjaluci\nObjavljeno: 18. 11. 2019 u 18:17h\nAntičko naselje Medijana nalazi se u južnom dijelu Srbije, na teritoriji današnjeg grada Niša i predstavlja arheološko nalazište od izuzetnog značaja za Republiku Srbiju. Višedecenijska istraživanja Medijane iznijela su na svjetlost dana ostatke rezidencijalnog kompleksa, koji je podignut uoči priprema za obilježavanja tridesetogodišnje vladavine cara Konstantina Velikog.\nOvaj značajan jubilej bio je povod da se veličanstveno ukrasi Nais, rodni grad cara Konstantina i da se na imanju u Medijani podigne luksuzan građevinski kompleks, u kojem su organizovane razne državne aktivnosti tokom boravka rimskih careva u IV vijeku.\nIzložba ima za cilj da posjetiocima predstavi rezultate dosadašnjih istraživanja Medijane i da dočara život koji se odvijao na ovom carskom imanju u kasnoantičkom periodu.\nIzložba je rezultat međumuzejske saradnje, koja je dogovorena i ozvaničena potpisivanjem protokola o saradnji u Nišu 2018. godine.


Tenzije u Crnoj Gori:Lekić pokreće proteste\nNaslovnica Novine Tenzije u Crnoj Gori:Lekić pokreće proteste\nPolitičke tenzije u Crnoj Gori nakon predsjedničkih izbora i dalje se ne stišavaju, već su odgođene sve aktivnosti crnogorskog Parlamenta, a iz Izbornog štaba Miodraga Lekića najavljeni su i protesti povodom rezultata izbora, javio je Tanjug.\nPolitička kriza u Crnoj Gori nije smanjena ni nakon što je Državna izborna komisija (DIK) objavila preliminarne rezultate glasanja, prema kojima je pobijedio Filip Vujanović, pošto Lekićev Izborni štab osporava te rezultate i traži ponovno prebrojavanje glasačkih listića.\nDIK je saopćio da je, prema preliminarnim rezultatima, predsjednički kandidat Demokratske partije socijalista (DPS) i aktuelni predsjednik države Filip Vujanović pobijedio na izborima, jer je za njega glasalo 161.940 birača ili 51,21 posto, a za Lekića 154.290 ili 48,79 posto.\nLekić je, međutim, prema podacima njegovog Izbornog štaba, osvojio 50,5 posto glasova, a Vujanović 49,5.\nLekić je poručio Vujanoviću da je njegov zahtjev da prizna poraz na izborima groteskan, dodajući da se Vujanović “lažno predstavlja kao pobjednik izbora za predsjednika Crne Gore”.\n“Potpredsjednik DPS-a Filip Vujanović nastavlja sa slanjem nepristojnih ponuda cijeloj javnosti i meni lično. Zahtjev ili upućivanje molbe meni da priznam poraz na predsjedničkim izborima zvuči groteskno”, naveo je Lekić u izjavi za medije.\nLider Pokreta za promjene i jedan od čelnika Demokratskog fronta (DF) Nebojša Medojević kazao da će taj opozicioni savez do daljnjeg bojkotirati rad crnogorskog Parlamenta i najavio proteste povodom rezultata predsjedničkih izbora.\n“Naši provjereni ljudi provjeravaju izborni materijal. Bojkotujemo Parlament do daljnjeg. Biće i protesta. Borićemo se za pobjedu do kraja”, poručio je Medojević.\nLekić: Vujanović se lažno predstavlja kao pobjednik izbora za predsjednika Crne Gore.\nReagirao je i crnogorski premijer Milo Ðukanović, navodeći da bi najavljeni opozicioni bojkot Parlamenta, zbog rezultata predsjedničkih izbora, predstavljao već viđen scenario i pogrešan politički potez.\n„Država će, u svakom slučaju, nastaviti da funkcioniše, kakvi god bili potezi pojedinih političkih subjekata, manje ili više racionalni”, kazao je Ðukanović.\nOn je naveo da je pobjeda Vujanovića na predsjedničkim izborima nesporna, ali je dodao da DPS nema ništa protiv dodatnih provjera.\n“Prebrojani glasački listići pokazali su da je Vujanović pobjednik, a oni koji sumnjaju u rezultate mogu izvršiti provjere kroz određene procedure. Vrlo smo raspoloženi da omogućimo sve provjere i da se svi uvjere u regularnost izbornog procesa i tačnost podataka koji su saopšteni”, istakao je Ðukanović.\nPredstavnik Izbornog štaba Miodraga Lekića Branka Bošnjak kazala je u srijedu da je do sada, kada su u pitanju predsjednički izbori u Crnoj Gori, najviše nepravilnosti registrirano na glasanju u Podgorici, zbog čega će podnijeti prigovore Opštinskoj izbornoj komisiji.\nOna je navela da su na biračkim mjestima u Podgorici brojni slučajevi da su Vujanoviću pripisivani glasovi koje je dobio Lekić. Također je kazala da je, na osnovu podataka dobijenih uvidom u birački materijal, otkriveno da su brojne zloupotrebe počinjene i na glasanju putem pisma, kao i prebacivanjem važećih i nevažećih listića na Vujanovićev konto.\nPrema njenim riječima, u pregledanom materijalu pronađeni su i glasački listići koji na poleđini nemaju obavezujući pečat Biračkog odbora, a na kojima je bio zaokružen Vujanović.\nPredsjednik DIK-a Ivan Kalezić kazao je da je Lekićev Izborni štab tražio uvid u izborni materijal u 19 od 21 crnogorske opštine, a Vujanovićev štab u pet opština.\nĐukanović: Oni koji sumnjaju u rezultate, mogu izvršiti provjere kroz određene procedure.\n“Vujanovićev Izborni štab podnio je zahtjev za uvid u izborni materijal u opštinama Kotor, Mojkovac, Herceg Novi, Žabljak i Budva. Jedine opštine u kojima Lekićev izborni štab do sada nije tražio uvid u izborni materijal su Danilovgrad i Pljevlja”, rekao je Kalezić.\nKolegijum predsjednika Skupštine Crne Gore Ranka Krivokapića odlučio je da odloži sjednice parlamentarnih radnih tijela, a neće biti ni plenarnih zasjedanja, dok se ne saopće konačni rezultati predsjedničkih izbora.\nNedjeljni predsjednički izbori bili su šesti od uvođenja višestranačkog sistema u Crnoj Gori, odnosno drugi nakon sticanja nezavisnosti 2006.godine.\nPosmatrači Vijeća Evrope i OEBS-a saopćili su da su predsjednički izbori, sa tehničke tačke gledišta, provedeni na profesionalan i efikasan način i da su osnovna prava uglavnom ispoštovana.\nsinovi sandzaka 11. Aprila 2013. At 09:33\nNaravno ukrali Bosnjacki glasove…\nKo da Bosnjaci nezele promene BAJAGI JOPET BOSNJACI GLASALI ZA ISTU POLITIKU kome oni pravu ludo????


SYMPATEL TELEMARKETING “ OTVARA NOVA RADNA MJESTA U TUZLI\nFirma “Sympatel Telemarketing GmbH” već 25 godina uspješno posluje na području SR Njemačke sa preko 700 uposlenika , koja je odlučila i na području Kantona Tuzle otvoriti svoju poslovnicu i ponuditi nova radna mjesta call agenta/operatera na poslovima Centra za brigu o korisnicima za prestižne kataloške firme sa područja SR Njemačke. Voditelji smo u sektoru poslovanja sa renomiranim modnim kataloškim kućama za koje nudimo kompletnu uslugu od primanja narudžbe do obrade reklamacija i uslužnog centra kupaca(inbound projekti).\nfleksibilna radna vremena\nviše nego odličnu mogućnost zarade\nstručna i kvalitetna obuka sa njemačkim trenerima\nprijava i ugovor od prvog radnog dana\nposlovi koji su vama prilagođeni prema vašim sposobnostima i mogućnostima.\nPostanite i vi dio našeg tima, gdje možete usavršiti njamčki jezik, napredovati i imati odlične uslove za rad. Svi zainteresovani kandidati mogu nas kontaktirati na navedeni mail ili telefon.\naktivno poznavanje njemačkog jezika i rada na računaru


Energyobserver - SRBIJA / EPS ENERGIJA / JUBILEJ BLOKA TENT A5 / „PETICA“ OBELEŽILA ČETIRI DECENIJE\nSRBIJA / EPS ENERGIJA / JUBILEJ BLOKA TENT A5 / „PETICA“ OBELEŽILA ČETIRI DECENIJE\nBlok 5 u TENT A je od prve sinhronizacije do sredine septembra ove godine proizveo više od 66 milijardi kilovat-časova električne energije\nBlok 5 na lokaciji TE „Nikola Tesla A“ u Obrenovcu ove godine obeležava 40 godina od svog prvog priklјučenja na elektroenergetsku mrežu Srbije. Tokom protekle četiri veoma uspešne decenije rada, ovog, po redosledu gradnje trećeg tristamegavatnog bloka u TENT A, „petica“ je bila intenzivno angažovana u baznom režimu elektroenergetskog sistema Srbije i u čitavom periodu radila je pouzdano i bez većih havarija. Uostalom, o tome brojke najbolјe govore. U periodu od prve sinhronizacije, 10. septembra 1979. godine u 19.10 časova, do 18. septembra 2019. godine, blok 5 je proizveo i elektroenergetskom sistemu zemlјe predao više od 66 milijardi kilovat-časova električne energije. Na mreži je za to vreme proveo 260.527 časova rada.\nRedovno održavanje i kapitalni zahvati\nOvakvi rezultati sigurno ne bi bili ostvareni da se tokom eksploatacionog perioda ovog postrojenja nije istovremeno vodila briga o njegovom redovnom održavanju, u okviru kojeg su obavlјeni određeni kapitalni zahvati, koji su bloku 5 produžili životni vek, a pouzdanost i efikasnost njegovog rada održali na potrebnom, visokom nivou.\nObimniji zahvati na bloku 5 su, prema rečima Srđana Josipovića, direktora tehničkih poslova za proizvodnju energije u ogranku TENT, realizovani 2004. i 2012. godine.\n– Tokom remonta „petice“ 2004, na parnoj turbini bloka repariran je regulacioni stupanj turbine visokog pritiska, zamenjene su rotorske lopatice najvećeg dela stupnjeva turbine srednjeg pritiska, kao i prva tri stupnja oba fluksa turbine niskog pritiska. Turbina je do tada bila u pogonu više od 200.000 sati, sa velikim brojem startova, pa je bila neophodna zamena dela lopatičnog aparata za pouzdan nastavak njene eksploatacije. Tom prilikom urađena je kompletna zamena cevnog sistema kondenzatora. Te godine na kotlovskom delu postrojenja, zbog stanja materijala, zamenjen je parovod sveže pare i parovod tople međupregrejane pare, ceo isparivač, kao i pojedini delovi grejnih površina kotla, čija se zamena kasnije nastavila u 2012 – podsetio je Josipović.\nNa osnovu prethodno sprovedene analize parnog kotla koju je uradila firma SES, utvrđeno je da je moguće povećanje trajne produkcije kotla uz zadržavanje originalnih vrednosti parametara sveže i dogrejane pare bez promene stepena korisnosti kotla. Posle iskustva s retrofitom turbine bloka 6, u narednom remontu bloka 5 realizovano je podizanje njegove bruto nominalne snage korišćenjem tehničko i ekonomsko opravdanih zahvata na bloku, uz uvažavanje ograničenja drugih uređaja bloka.\n– S obzirom na činjenicu da je Republika Srbija preuzela obaveze da rad termoblokova na njenoj teritoriji mora biti usklađen s Direktivom o velikim ložištima i Direktivom o industrijskim emisijama, u delu koji se odnosi na ograničenje emisija zagađujućih materija, shodno tome, kotlovsko postrojenje bloka 5 je 2012. osposoblјeno da radi u skladu sa zakonskim propisima. To znači da emisija azotnih oksida bude svedena u okvire ispod 200 miligrama po kubnom metru, čime je znatno smanjen negativni uticaj na životnu sredinu – kaže Josipović.\nTo je podrazumevalo rekonstrukciju ložišnog sistema i drugih delova kotlovskog postrojenja, na način da se izvrši redukcija postojeće emisije azotnih oksida primarnim merama.\n– Primarne mere su podrazumevale smanjenje emisije na samom izvoru, odnosno sprečavanje stvaranje azotnih oksida u ložištu, a to znači redukciju viška vazduha u zoni gorionika. Za potpuno sagorevanje ubacuju se preostale potrebne količine vazduha u zoni gorionika na izlazu iz ložišta – objasnio je Josipović.\nGlavni cilјevi modernizacije\nModernizacijom sistema za sagorevanje na kotlovskom delu postrojenja, pored smanjenja emisije azotnih oksida i svođenja maksimalne emisije uglјen-monoksida na nivo ispod granične vrednosti, ostvareno je i održavanje projektnog stepena korisnosti kotla i projektnih parametara kotlovskog postrojenja (masenog protoka sveže pare, pritiska sveže pare ispred turbine, temperature sveže i međupregrejne pare, temperature dimnog gasa na izlazu), kao i ograničavanje uticaja modernizacije na kapacitete mlinova.\n– Za povećanu produkciju kotla pri istim parametrima napojne vode, sveže i dogrejane pare, potrebno je bilo obezbediti povećan kapacitet mlinova, pa su na mlinovima urađeni neophodni zahvati sa cilјem postizanja većeg projektnog kapaciteta. Na bloku 5 izvođač radova „Hitači pauer Jurop“ je realizovao projekat rekonstrukcije mlinova i ugradnju LNOx gorionika. Pored toga, na turbinskom delu postrojenja zamenjena je postojeća turbinska oprema sa elementima turbine bloka 6 demontirane u okviru kapitalnog remonta ovog bloka 2010, nad kojom je urađen fabrički remont u „Alstomovim“ pogonima. Retrofit turbine je urađen kroz opciju povećanja protoka pare i sastojao se u zameni lopatičnog aparata i ugradnje 3D lopatica poslednje generacije – istakao je Josipović.\nPosle svih ovih zahvata, danas je blok 5 ne samo podmlađen već je i njegov radni vek produžen, povećana je snaga sa 308,5 megavata na 344,5 megavata i energetska efikasnost, a i svi važni zahtevi za zaštitu životne sredine su ispunjeni. Ovako modernizovana, „petica“ predstavlјa jedan od glavnih oslonaca u proizvodnji električne energije na ovim prostorima.\nKao na sportskoj utakmici\nNovinari lista TENT su zabeležili da je tog 10. septembra 1979, oko 16 časova, počelo finale pokretanja „petice“. Pod sigurnom rukom rukovalaca pušta se para u turbinu, a zatim, vođena dobrom „tehnikom“, turbina posle izvesnog vremena ustalјuje svoju brzinu na 3.000 obrtaja u minutu. Prisutni radnici, izvođači, mnogi zvani i nezvani, zauzeli su mesta u neposrednoj blizini, na posebnim klupama, kao da će posmatrati sportski meč. I zaista, svi prisutni i učesnici imali su prilike da prate „borbu čoveka i mašine“. Pobeda je ostvarena u 19 časova i 10 minuta, kada je blok 5 sinhronizovan na mrežu.\n05.11.2019 · TENT_5 / SRBIJA


Vesti online / Vesti / Svet / Rusija će odgovoriti na nove američke sankcije\nDiplomatska misija smatra je da to "pokušaj jednostranih prinudnih mera suprotnih međunarodnom pravu". Ona je podsetila da se u civilizovanom svetu tako ne radi.\n"Ovi koraci će izazvati recipročne mere. Odgovarajući na ovaj način, uvek smo naglašavali da to nije naš izbor. Mi nastojimo da dugoročno sarađujemo sa Sjedinjenim Američkim Državama. Spremni smo za to i smatramo da je to ispravna varijanta", navodi se u komentaru ambasade.\nNove sankcije ometaju pozitivan odnos između dveju zemalja koji se razvio nakon sastanka američkog državnog sekretara Majka Pompea sa Vladimirom Putinom i Sergejem Lavrovom u Sočiju, ističe se u saopštenju.\nAmbasada je, takođe, ocenila da ograničenja, konkretno protiv specijalne jedinice "Terek", smetaju saradnji u borbi protiv terorizma, a takođe pokazuju strah Vašingtona da bi ova jedinica mogla biti primenjene na Arktiku.


Mere populacione politike dale rezultate, Foto: Ilustracija, EPA-EFE/ ADI WEDA\nU lokalnoj samoupravi kažu da su mere populacione politike poput novčane podrške roditeljstvu bitne\nObjavljeno: 12.01.2021. 21:00h\n- Najveća blagodet u porodici sa više dece je međusobna ljubav njihova i međusobni odnos koji oni imaju i izgrađuju, tako da oni pomažu jedni drugima. U mom okruženju sve više je porodica koje imaju bar troje dece, to je nešto što me raduje - kaže Ana Vitorović Rajić za RTS.\nfoto: Profimedia/Danilo Janković\nLEPE VESTI IZ NOVOG SADA: Za praznik se dogodio pravi BEJBI BUM, rođeno ČAK 40 BEBA!\nNAJBOLJE VESTI U 2020. GODINI: Niko se ne seća kad se ovo desilo u srpskom porodilištu!\nSvilajnacBejbi bumBebaBebePorodicaPomoć roditeljaZajednicaPodrška


Otpad.eu — ka zajednicama koje recikliraju u Osječko baranjskoj županiji i Sjeverno - bačkom okrugu — Novosti » Rezultati prve dve nedelje akcije "Prijavite lokaciju za čišćenje"\nDo sada u okviru akcije "Prijavite lokaciju za čišćenje" prijavljeno je ukupno 187 smetlišta širom Srbije. Ukupno je očišćeno 27 prijavljene lokacije, a 8 su još u fazi čišćenja. Od uklonjenih smetlišta, po četiri lokacije su bile na teritoriji Čukarica(Beograd) i Kladovu, tri u Zrenjaninu, po dve u beogradskim opštinama Zvezdara i Novi Beograd, kao i u opštinama Subotica i Kikinda, dok je očišćeno i po jedno smetlište u beogradskim opštinama Voždovac, Stari Grad, Palilula, Vračar, kao i Požega, Aranđelovac, Kraljevo i Velika Plana.\nU fazi čišćenja 8 smetlišta, tri na teritoriji opštine Smederevska Palanka i po jedna na teritoriji opština Subotica, Zrenjanin, Rekovac, Trstenik i Niš.\nOd prijavljenih lokacija dobili smo prijave sa više od 60 opština, a najveći broj prijava stigao je sa teritorija opština Kladovo, Majdanpek, Golubac, Kraljevo, Beograd, Niš, Novi Sad i Vršac. Dve prijavljene lokacije, u opštinama Ćuprija i Novi Kneževac, okarakterisane su kao divlje deponije i zbog veličine deponija nije ih bilo moguće očistiti.\nKampanja "Prijavite lokaciju za čišćenje" počela je 10.10.2011. čišćenjem smetlišta širom Srbije u saradnji sa lokalnim samoupravama i komunalnim preduzećima.\nPozivamo građane da i dalje prijavljuju sva smetlišta i ostale manje lokacije za čišćene na sajtu www.ocistimosrbiju.rs, kako bi bile brzo očišćene u saradnji Ministarstva životne sredine, rudarstva i prostornog planiranja sa lokalnim samoupravama i javno-komunalnim preduzećima. Baza podataka, sa preporukama o prioritetima za čišćenje, koristiće se za dalje akcije uklanjanja smetlišta. Krajem svake sedmice, takođe na sajtu akcije Očistimo Srbiju, biće dostupne statistike o broju prijavljenih i očišćenih lokacija. Na taj način, svi zainteresovani će moći da prate konkretne mere koje se budu preduzimale od privaljivanja, do čišćenja površine koju su registrovali onlajn.


Hotel Astera, Bansko, Bugarska - Barcino Tours\nHotel Astera je na samo 200 m od ski lifta i oko 700 m od centra Banskog.\nHotel Astera ima organizovan prevoz hotel – ski lift – hotel (red vožnje se nalazi na recepciji).\nU okviru hotela Astera postoji recepcija, restoran, lobi bar, unutrašnji bazen, dečiji bazen, dečiji klub, Aqua park sa 2 mala bazena, „brzaci“ u 2 kanala koji su oko glavnog bazena, pećina sa „vodenim zidom“, mini tobogan i pečurka za decu, fitnes centar, sauna, SPA centar, jacuzzi, parno kupatilo, masaža, tursko kupatilo, kuglanje (doplata), internet, sef (doplata) i parking.\nStandard soba* ima oko 16 m2 i svaka ima klimu, internet (oko 1,5€ dnevno / oko 6€ sedmično), balkon, telefon, SAT TV, kupatilo, fen i mini bar (doplata). Sobe imaju 2 standardna ili francuski ležaj i pomoćni ležaj.\nApartman* ima površinu od oko 45 m2 i svaki ima klimu, internet (oko 1,5€ dnevno / oko 6€ sedmično), balkon, telefon, SAT TV, kupatilo, fen, mini bar (doplata) i čajnu kuhinju. Apartmani imaju spavaću sobu sa 2 standardna ili francuskim ležajem i pomoćni ležaj u dnevnom boravku.\nApartman sa 2 spavaće sobe* ima površinu od oko 60 m2 i svaki ima klimu, internet (oko 1,5€ dnevno / oko6€ sedmično), balkon, telefon, SAT TV, kupatilo, fen, mini bar (doplata) i čajnu kuhinju. Duplex ima 2 spavaće sobe i dnevni boravak. U svakoj od spavaćih soba se nalazi francuski ili 2 standardna ležaja i pomoćni ležaj u dnevnom boravku.\n* Neke smeštajne jedinice nisu u glavnoj zgradi hotela Astera, nalaze se u annex zgradi i nisu direkno povezani sa SPA zonom i bazenom.\nApartmani u Annex zgradi se ne čiste svakog dana, peškiri se menjaju na 3 dana i usluga je na bazi najma dok se doplata za doručak vrši na licu mesta.\nUsluge koje su uključene u cenu su korišćenje zatvorenog Aqua Parka hotela Astera Bansko, unutrašnjeg i spoljnog bazena, fitnes centra, termalna zona (dve saune, parno kupatilo, turskog kupatila, ledena fontana, relax zona), internet (u zajedničkim delovima hotela), parking, sobe za ski opremu iorganizovan prevoz do ski lifta (prema redu vožnje)


SAOPŠTENJE "BATUTA": Naši podaci su proverljivi, tačni i zasnovani na medicinskoj dokumentaciji o epidemiološkoj situaciji | (Vesti - 02.07.2020) Novi Sad\n02.07.2020 u 13:50h\nSAOPŠTENJE "BATUTA": Naši podaci su proverljivi, tačni i zasnovani na medicinskoj dokumentaciji o epidemiološkoj situaciji\nInstitut za javno zdravlje Srbije "Dr Milan Jovanović Batut" objavlio je saopštenje u kom se osuđuju navodi koji se pojavljuju u javnosti i dovode u pitanje verodostojnost podataka o broju zaraženih i preminulih osoba od posledica korona virusa.\n– Ovim putem demantujemo informacije koje se senzacionalistički plasiraju u javnosti o broju inficiranih i preminulih pacijenata, jer nisu tačne. Kao institucija koja već 95 godina sarađuje sa svim relevantnim međunarodnim zdravstvenim organizacijama poput SZO ovakav napad je pokušaj diskreditovanje "Batuta" i svih drugih zdravstvenih ustanova, imajući vidu da su o načinu na koji se evidencija vodi upoznata stručna javnost, a o tome su javno govorili i članovi Kriznog štaba – kaže se na početku saopštenja.\n– Veoma je opasno kada pojedinci koji nisu medicinski stručnjaci daju tumačenja u pogledu klasifikacije Kovid-19 pacijenata, na osnovu netačnih podataka. Podaci Instituta "Batut" su proverljivi, tačni i pre svega zasnovani na medicinskoj dokumentaciji o epidemiološkoj situaciji u Srbiji. Na osnovu prikupljenih podataka Institut "Batut" daje stručne preporuke u cilju kontrole epidemiološke situacije u našoj zemlji – dodaje se u saopštenju.\n– Tokom svih 95 godina rada i postojanja Instituta, niko nikada nije, kao danas, tako neargumentovano napao Institut "Batut" koji je otvoren za svaku stručnu saradnju i diskusiju. Ovo nije napad samo na Institut "Batut" već napad na čitav zdravstveni sistem u trenuticma borbe protiv virusa Kovid-19. Stav države Srbije od prvog dana borbe protiv korona virusa je jasan – transparentno i SVAKODNEVNO informisanje javnosti o svim relevantnim podacima o epidemiji – ističu u "Batutu".\nBOLJI POKAZATELJI OD ŠVAJCARSKE I AUSTRIJE\nDa je Republika Srbija adekvatno odgovorila izazovu globalne pandemije dokazuju i brojevi, kažu u "Batutu", navodeći da naša zemlja ima najniži procenat smrtnosti u regionu i šire (obolelih 14.288, preminulih 274).\n– Primera radi, neke od najrazvijenijih zemalja zapadne Evrope, približne nama po broju stanovnika, imaju značajno slabije pokazatelje: u Švajcarskoj je obolelo preko 31.000 građana, a preminulo oko 1.600, a u Austriji je, od oko 18 hiljada obolelih preminulo oko 700 – kaže se u saopštenju Instituta za javno zdravlje Srbije\n03.07.2020. - KON: Stanje s koronom nije teže u odnosu na mart i april, ali nije ni naivno\n02.07.2020. - KORONA VIRUS: U Srbiji preminulo još šest osoba, registrovano 359 novozaraženih\n29.06.2020. - DIREKTORKA "BATUTA": Prvi talas korona virusa nije završen\n01.06.2020. - UPOZORENJE MUP-a: Ne otvarajte mejlove navodno poslate iz Batuta, u pitanju je prevara\nPovezane teme Batut broj obolelih broj zaraženih Dr Milan Jovanović Batut institut za javno zdravlje srbije korona virus koronavirus kovid 19


Zvezda izgubila na gostovanju protiv Malage - Sport - Dnevni list Danas\nPočetna » Sport » Zvezda izgubila na gostovanju protiv Malage\n1Piše: Beta 08. januara 2019. 23.01\nFoto: KK Crvena zvezda/ TW\nCrveno-beli veoma su loše počeli utakmicu, Malaga je s druge strane bila vrlo defanzivno i ofanzivno raspoložena, što im je već posle svega par minuta igre donelo dvocifrenu prednost.\nLoše šutersko veče Zvezde, izuzev Stratosa Perpeloglua, slaba odbrana, povreda Majka Cirbesa, ali i nedostatak igre pod košem ekipu Milana Tomića koštao je poraza.\nZvezda je ipak u drugom poluvremenu uspela da pronađe kakav-takav ritam, pre svega čvršćom odbranom zatvorila je prilaze košu, a Tomić je stalnom rotacijom uspeo da pronađe energiju u ekipi. Crveno-beli su postepeno smanjivali prednost, da bi u poslednji minut meča ušli sa pola koša zaostatka.\nBeogradskom timu ipak je nedostajalo sreće da u završnici načini preokret, pošto je Džo Regland na šest i po sekundi pre kraja pomašio trojku za izjednačenje.\nNajefikasniji u ekipi Malage bio je Matijas Lesor sa 16 poena, dok je Đorđo Šermadini dodao 13.\nU ekipi Zvezde istakao se Perpeloglu sa 23 poena, a Ognjen Dobrić postigao je 13.\nMalaga i Zvezda sada imaju skor od po jedne pobede i poraza, pa se sada nalaze na deobi drugog mesta.\nEvrokup, KK Crvena zvezda, Košarka, malaga\n09. januara 2019. u 17.29\nKako je Zvezda igrala ovo je pobeda ne poraz jer se igra druga utakmica protiv njih u Beogradu gde bi mogla da odigra taman toliko da dobije utakmicu sa 6 razlike ali treba imati pozitiva skor i sa ostalim ekipama..ali otom potom


Jesen uličnog besa | Ekspres.net\nOd kraja septembra gradovi širom Evrope i Latinske Amerike postali su poprišta gotovo svakodnevnih obračuna demonstranata i policije. Povodi za obračune, koji povremeno prerastaju u nerede velikih razmera, naizgled su različiti, ali u osnovi imaju zajedničku pozadinu – bunt protiv ograničavanja i ugrožavanja ljudskih i ekonomskih prava.\nTenzije u Francuskoj su obnovljene prošle nedelje zbog navoda o policijskoj brutalnosti, posebno prema ljudima afričkog i arapskog porekla. Nemiri na ulicama gradova u ovoj državi počeli su protestima zbog predloga zakona o bezbednosti, koji su kritičari ocenili kao pokušaj vlade predsednika Emanuela Makrona da na mala vrata ozakoni represivne mere. Usvajanjem pomenutog zakona ograničilo bi se, pa i onemogućilo, objavljivanje snimaka policajaca u “određenim okolnostima”. To, zapravo, znači da bi bilo zabranjeno snimanje policajaca dok su u akciji, a odnosilo bi se i na neprimereno korišćenje sile prema pojedincima.\nProtesti koji su u Parizu počeli mirnim maršom ubrzo su postali nasilni kada su manje grupe maskiranih demonstranata obučenih u crno razbile izloge, zapalili automobile i jedan kafić, nakon čega je policija ispalila suzavce i šok-bombe, na kraju upotrebivši i vodeni top. Na protestima u Parizu bilo je 46.000, a širom Francuske više od 130.000 demonstranata, mada organizatori protesta kažu da je na ulice širom zemlje izašlo pola miliona ljudi, od čega 200.000 u glavnom gradu.\nPovezane vesti - Trijumf sile i interesa\nAktivisti su zabrinuti da bi „globalni zakon o bezbednosti“ omogućio nekontrolisano policijsko nasilje, dok je s druge strane sve više poziva za veći nadzor nad policijom. Gnev demonstranata podstaklo je objavljivanje video snimaka na kojima se vidi kako policija u dva zasebna incidenta brutalno premlaćuje muzičkog producenta, crnca Mišela Zeklera, kao i jednog migranta. Snimak premlaćivanja Zeklera pojavio se nekoliko dana pošto je policija već bila na udaru zbog nasilnog uklanjanja migrantskog kampa u centru Parizu, zbog čega je pokrenuta istraga protiv četvorice policajaca.\nDok raste zabrinutost zbog navoda o sistemskom rasizmu u policiji, policija odgovara da su za to krivi izolovani pojedinci. Ipak, sam predsednik Makron je izjavio da su snimci policijske brutalnosti “sramota za Francusku”. Policajci koji su učestvovali u ovom premlaćivanju takođe su suspendovani.\nSporni zakon u članu 24 objavljivanje slika policajaca tretira kao nameru da se ošteti njihov “fizički ili psihološki integritet”, a svako ko bi bio proglašen krivim za objavljivanje fotografija mogao bi da bude osuđen na kaznu zatvora do godinu dana i novčanu kaznu od 45.000 evra.\nPosle žestokog pritiska javnosti i nevolja s kojima se suočila francuska vlada, vladajuća stranka Emanuela Makrona pre nekoliko dana je odustala od njegovog usvajanja u postojećoj formi. Kako je najavljeno, biće predložena nova verzija zakona sa značajnim izmenama u spornom članu.\nDok su u Francuskoj primat preuzeli protesti protiv policije, u Nemačkoj su se zahuktale demonstracije zbog restriktivnih mera uvedenih zbog koronavirusa. U Nemačkoj ne rade kafići, restorani i objekti za sport i rekreaciju, dok su prodavnice i škole otvorene.\nVeliki protesti održavaju se u mnogim gradovima. Posle protesta u Lajpcigu vlasti su pozvale na sprovođenje istrage o tome kako se situacija otela kontroli. Nakon što se na trg Augustusplac slilo više od 20.000 ljudi, policija je naredila okupljenima da se raziđu zbog nepoštovanja mere obaveznog nošenja maske i zato što nisu na distanci jedni od drugih. Dok je većina demonstranata oklevala šta da učini, pojedini su se sukobili s novinarima i gađali policajce raznim predmetima i raketama za vatromet.\nKako bi rasterala demonstrante okupljene na poziv udruženja “Slobodni mislilac”, koji je zakomplikovao dolazak 200 pripadnika antirasističkih pokreta, policija je upotrebila vodene topove. Isto se ponovilo na protestima “protiv zaključavanja” u Berlinu, gde su demonstranti ignorisali upozorenja policije da stave maske i održavaju propisanu fizičku distancu. Nakon intervencije vodenim topovima ispred Brandenburške kapije, policajci u opremi za rasturanje demonstracija su utrčali među demonstrante i nekolicinu priveli, a demonstranti su uzvratili petardama i bakljama.\nPovezane vesti - TIHANOVSKA: Smislila sam način za održavanje novih izbora\nUjedno, u nemačkom Bundestagu poslanici su se izjašnjavali o predlogu zakona koji bi nemačkoj vladi omogućio da samostalno uvodi restrikcije, bez prethodnog odobrenja parlamenta.\nIako većina građana podržava mere distance, nošenja maski i zabrane kontakata, manjina smatra da su restrikcije neustavne i da ugrožavaju građanska prava Nemaca, zbog čega su ignorisali zabranu okupljanja. Ultradesničarska Alternativa za Nemačku uporedila je takav zakon sa Aktom o odobrenju iz 1933. godine koji je doneo Hitlerov nacistički režim. Na jednom od transparenata nošenom u Berlinu pisalo je “Vratite nam naše živote”.\nSlični protesti, inicirani merama zbog suzbijanja koronavirusa, organizovani su tokom protekla tri meseca u brojnim gradovima širom Španije, Italije, Portugalije…\nProtesti u Poljskoj neprekidno se održavaju od 22. oktobra nakon što je Ustavni sud odobrio donošenje zakona kojim se zabranjuje abortus u toj zemlji, čak i kada fetus nema šanse za opstanak po rođenju. Poslednji u nizu incidenata na demonstracijama dogodio se kada je policajac u Varšavi biber sprejom poprskao u lice opozicionu članicu parlamenta Barbaru Novacku. Portparol varšavske policije Silvester Marčak prvo je priznao da je upotreba bibera spreja protiv poslanice izgledala “šokantno”, ali je kasnije policija na Tviteru objavila da je Novacka ignorisala pozive da se udalji od policije, a da je njen gest, dok je policajcu prinosila svoju identifikaciju, “policajcu mogao da deluje preteće”.\n“Tako se u Poljskoj tretiraju žene koje se bore za svoja prava”, rekla je Novacka.\nViše od 100 dana je prošlo od kako se u Belorusiji održavaju protesti protiv predsednika Aleksandra Lukašenka. Dok Lukašenko tvrdi da je “obezglavio opoziciju”, ostao je bez podrške stranih sila, a sada se već čini da mu je i Rusija okrenula leđa.\nOpozicioni demonstranti ostaju prkosni uprkos policijskoj brutalnosti i hapšenju više stotina učesnika protesta. Policija u opremi za razbijanje demonstracija ne usteže se da tuče žene koje drže cveće i balone, baca suzavac na starije ljude i hapsi muzičare koji u dvorištima pevaju pesme iz popularnih crtanih filmova. Ipak, svake nedelje se hiljade ljudi i dalje sliva na ulice Minska osuđujući, kako tvrde, lažnu pobedu Lukašenka na izborima.\nU poslednjoj akciji vlasti su isključile vodu i grejanje u nekoliko okruga u Minsku, dok su maskirani radnici snaga bezbednosti išli od kuće do kuće tražeći crveno-bele zastave demonstranata.\npariz Francuska nemacka belorusija protesti demonstracije Poljska


Profilna stranica i informacije o modelu Merly-mature\n45, Bik, Colombia, medellin\nPoslednje prijavljivanje: 17.6.19. 08.32.17\nKlikom na dugme, podići ćeš Merly-mature na prvu poziciju na glavnoj stranici na 60 sekundi. Tokom ovog vremena, čet soba ovog modela će postati mnogo vidljivija i neverovatno popularna! Notifikacija o tvojoj akciji će se pojaviti u četu i biće vidljiva modelu i drugim korisnicima. Merly-mature će zasigurno ceniti ovaj gest i biti ti neizmerno zahvalna!\nVažni detalji o Merly-mature\nRadni sati Merly-mature\nMerly-mature lista želja


IT dan izraelskih kompanija u Kragujevcu - iKragujevac\nsreda, 20 novembar 2019 12:45\nU Biznis – inovacionom centru u organizaciji Grada Kragujevca i Ambasade Izraela održan je IT dan. Radi uspostavljanja dalje saradanje predstavnici i menadžeri izraelskih IT kompanija koje rade u Srbiji predstavili su svoje kompanije, iskustva po pitanju koncepta Pametnog grada i upoznali sa potencijalima i kapacitetima Kragujevca u toj oblasti.\nSa njima su razgovarali predstavnici grada, stručnjaci iz ove oblasti, Zoran Đorović, direktor Biznis inovacionog centra, Dušan Obradović, direktor Gradske agencije za saobraćaj a sastanku su prisustvovale MaaYan Bent, zamenica ambasadora Izraela i Danijela Pejić, ekonomska savetnica u ambasadi. U ime grada goste je pozdravio Aleksandar Štajn, pomoćnik gradonačelnika za unutrašnju i međunarodnu saradnju.\nGrad Kragujevac ima veoma kvalitetnu saradnju sa Ambasadom Izraela i osim brojnih manifestacija koje partnerski organizujemo, saradnja u oblasti informaciono – tehnoloških inovacija je samo korak dalje ka zajedničkom cilju. Predstavnici izraelskih kompanija koje rade u Srbiji predstaviće svoje programe i upoznati se sa kapacitetima i konceptom pametnog grada koji Kragujevac razvija, rekao je Aleksandar Štajn, pomoćnik gradonačelnika i dodao da se već sledeće godine mogu očekivati rezultati današnjeg sastanka.\nSaradnja Ambasade Izraela i grada Kraguevca traje dugo, a u poslednjih godinu dana naročito je intenzivirana, rekla je MaaYan Bent, zamenica ambasadorke Izraela u Srbiji i istakla da će razmena iskustva i znanja u oblasti inovacija i tehnologija otvoriti novo polje za saradnju i zbog toga su danas ovde stručnjaci iz različitih oblasti, naročito IT sektora.\nGovoreći o konceptu Pametnog grada, Zoran Đorović, direktor BIC-a je rekao da to podrazumeva sva moguća softverska i hardverska rešenja koja treba da pomognu u funkcionisanju komunalnih usluga koje gradska preduzeća pružaju u smislu javnog prevoza, kvaliteta vode, vazduha i drugih komunalnih usluga. Upotrebom informacionih tehnologija i povezivanjem kroz odgovarajuće mreže, čitavog koncepta data centara treba da dobijemo skup servisa čiji finalni benefit treba da bude poboljšan kvalitet života građana i njihova bezbednost, rekao je Đorović, direktor Biznis-inovacionog centra.


Dodik: Ko se to boji najavljene deklaracije?\nPredsjednik Republike Srpske Milorad Dodik izjavio je da deklaracija o očuvanju srpskog naroda, koju će pripremiti Srpska i Srbija, neće biti puko slovo na papiru, već program za dugoročno sistematsko djelovanje u korist srpskog naroda.\n“Republika Srpska i Srbija daće sve od sebe da tako i bude. Da dođemo do racionalno utemeljene deklaracije i da onda energično radimo na njenoj realizaciji”, naveo je Dodik u autorskom tekstu za današnju beogradsku “Politiku”.\nOn je ponovio da deklaracija neće biti uperena ni protiv koga, niti na bilo čiju štetu, već da je želja ove generacije političara u RS-u i Srbiji da napokon poboljšaju nezavidan položaj Srba, prije svega u zemljama bivše Jugoslavije.\nDodik je pitao i “ko se to boji najavljene deklaracije Srbije i RS-a o djelovanju za opstanak srpske nacije i srpskog naroda i zašto se diže povika na deklaraciju, koja neće biti ništa novo i neosnovano i koja je javna, te predstavlja unutrašnje pitanje srpskog naroda i njegovo suvereno pravo da kao narod odlučuje o svojoj sudbini”?\nPredsjednik Srpske istakao je da u Hrvatskoj Srbima treba da se omogući korišćenje ćirilice, a u Crnoj Gori spriječi ugrožavanje statusa Srba i anuliranje srpskog jezika.\nDodik je napomenuo da u BiH Srbi imaju svoju državu, ali da postoje problemi sa njenim statusom, kao i sa aspiracijama za njenim ukidanjem, te dodao da je vidljivo da je u Sarajevu nekada živjelo 157.000 Srba, a sada samo 1.333, kao i da su vidljivi nasrtaji na teritorijalno tretiranje jezika.\n“Hiljadu je razloga da Republika Srpska postoji, jer bez nje u BiH nema slobode za srpski narod. Ona štiti i svoje kulturno nasljeđe, jezik, a ponajviše ćirilicu”, konstatovao je predsjednik Srpske.\n“Na tim osnovama biće definisana i razrađena deklaracija za opstanak srpskog naroda”, pojasnio je Dodik.\nOn je istakao da je srpska borba za nezavisnost i slobodu u posljednjih 200 godina “bila originalna, za razliku od komšija, koji su lako prihvatali vazalski odnos”.\n“Mi smo se u isto vrijeme, u odnosu na veliki Zapad, borili za jedna i za druga prava i sada, najednom, kada želimo deklaraciju u kojoj poslije svega želimo zakonski da obezbijedimo kulturna i manjinska prava, taj akt dobija atribut nacionalizma”, naveo je Dodik.\nOn je ocijenio da će paradoks opstanka današnje Srbije, a time i srpskog naroda, biti veliki izazov u budućnosti i da je pitanje kako će se Srbija odbraniti od sudbine propalih Jugoslavija.\n“Nikako drugačije, nego programskom sintezom kulture, jezika i svega drugog što određuje jedan narod”, istakao je on..\nOn je rekao da jedan od njih negira originalnost srpske države, optužujući je da su Srbija i srpski narod “puki imitator zapadnoevropskog stila formiranja države”, a njihovi nasljednici “tvrdi liberali” danas bi najradije da se izbrišu tragovi za slobodu i nezavisnost.\nDodik je pitao “kako se jedna zemlja, koja je poslije Prvog srpskog ustanka bila kneževina, pa onda kraljevina jedne i druge dinastije, na žrtvenik istorije Prvog svjetskog rata stavila sve što je imala, pa predvodila u stvaranju četiri Jugoslavije, može nazvati kopijom evropske države?”.\nObjavljeno: Ned, 13/08/2017 - 09:49


Srpski naučnik razvio test na koronu, pouzdaniji od PCR\nTanjug 4. maja 2021. 13:22\nLONDON – Istraživači sa Univerziteta u Kembridžu, u čijem je timu molekularni biolog iz Srbije Filip Bošković, razvili su test koji će brže i pozdanije od PCR da registruje viruse i njihove varijante i unapredi dijagnostikovanje i lečenje kovida-19, ali i drugih respiratornih infekcija.\nProjekat je pokrenut u maju prošle godine u Kevendiš laboratorij, a Bošković, doktorand na Kembridžu, rukovodi delom istraživanja koji se odnosi na dijagnostiku SARS-CoV-2, ali i potencijalno drugih virusa, ukoliko je pacijent negativan na virus korona.\nBošković kaže za Tanjug da je tim naučnika, u kojem su i biohemičari, fizičari, biotehnolozi i mašinski inženjeri, razvili test koji je jednostavniji i koji će „pokriti“ širok dijapazon patogena – virusa i bakterija koji su uzročnici upala disajnih puteva i respiratornog trakta.\nIstraživanje je pokrenuto kako bi se prevazišao problem koji se pojavio na početku pandemije kovida-19 kada se, ukazuje Bošković, pokazalo da je nedovoljno PCR testova i da su skupi zbog čega se masovno ne rade u epidemijama sezonskog gripa.\n„Veliki problem je kada je test negativan, a morate da otkrijete uzrok bolesti pacijenta i odredila terapija lečenja što znači da bi trebalo uraditi desetine testova“, kaže Bošković kojeg ugovor Univerziteta sa jednom kompanijom o zaštiti patenta obavezuje da za sada ne otkriva detalje projekta.\nUkazuje na to da statistika pokazuje da svako peto dete u svetu umre od nepoznatog respiratornog uzročnika ističući da taj problem nadilazi aktuelnu pandemiju virusa korona.\n„Mnogo pacijenata umre od upale pluća, a ne zna se da li je u pitanju virusna ili bakterijska infekcija. Kada se zna šta je uzrok bolesti, onda je lakše napraviti potencijalni lek koji bi zaustavio virus. Tako da će ovaj test biti koristan i za dijagnostiku i za razvoj novih lekova“, ističe Bošković.\nNavodi da je test osmišljen da bude adaptibilan i da može da se primenjuje i na nove sojeve virusa korona ili bilo kog drugog virusa, kao i da se na taj način brže i jednostavnije u isto vreme može da se prati više parametara.\n„Sadašnji testovi pokazuju samo da li je pacijent pozitivan ili negativan, a možda je imao virus i više nije izvor infekcije, ali je zbog ostataka tzv. genoma virusa rezultat testa pozitivan“, objašnjava Bošković cilj projekta u Kevendiš laboratoriji, jednoj od najušpešnijih na svetu u kojoj je, između ostalog, otkrivena struktura DNK.\nDodaje da se u drugom delu istraživanja naučnici pokušavaju da u genomu virusa pronađu potencijalna mesta gde bi se delovanjem određenih lekova zaustavili ključni procesi za umnožavanje virusa.\n„Pokušavamo da ciljano sagledamo strukture koje se zovu gekvadripleksi i koji se formiraju u genomu virusa i da u toj strukturi pronađemo mesta gde potencijalni lek koji može da blokira umnožavanje virusa. Za virusne infekcije vakcinacija je najbolji vid prevencije, ali u slučaju bakterijske infekcije, teško je ciljano napadati virus u odnosu na zdrave ćelije.“ističe Bošković i dodaje da je taj deo istraživanja treba da pomogne kliničarima u određivanju terapije za lečenje infekcije.\nOsim što je angažovan na tom projektu, Bošković proučava život na nano nivou, odnosno, na milijardu puta manjem nivou od onog koji ljudsko oko može da vizuelizuje.\n„Pokušavam da stvaranjem novih tehnologija doprem do informacija o biološkim sistemima koje su do sada bile nedostupne i da na taj način pravilno razumem biološke sisteme u njihovom prirodnom – fiziološkom stanju, ali i u patološkim stanjima odnosno raznim oboljenjima, objašnjava Bošković.\nKaže da je većina naučnika u Velikoj Britaniji pogođena pandemijom jer su gotovo sve naučne institucije i univerziteti bili zatvoreni tokom većeg dela prethodne godine, osim Kevendiš laboratorije, koja je, navodi Bošković, radila i tokom epidemije španske groznice.\nGlavni problem je, navodi Bošković, što je pad BDP i skoro jednogodišnje potpuno zatvaranje uticalo na privredu i dovelo da smanjenja budžeta za nauku za oko milijardu funti.\n„Ekonomija Velike Britanije je zasnovana na nauci i bilo kakva promena budžeta za nauku na duži rok ima negativne posledice na ekonomiju jer što se više ulaže u nauku, više je inovacija i potencijalnih tehnoloških otkrića. Bregzit i pandemija su imali dvostruki negativan efekat na nauku i ekonomiju, ali očekujemo da će se to stabilizovati i da ćemo uskoro raditi kao i pre pandemije“, navodi Bošković.\nTrodnevni prekid vatre između talibana i vlade Avganistana\nPremijer Obale Slonovače hospitalizovan u Parizu\nItalijanski fudbaler uhvaćen dok je slavio rođendan\nSvetske avio-kompanije otkazuju letove za Izrael\nIzrael: Zbog nereda danas uhapšeno 82, ukupno 232\nItalija: Elisabeta Beloni prva žena šef tajne službe